open-index/open-wikipedia-markdown huggingface dataset:
అల్తమస్ కబీర్

***అల్తమస్ కబీర్,*** (జననం 1948 జూలై 19, కలకత్తా), భారత మాజీ ప్రధాన న్యాయమూర్తి.  ఇతను 2012 సెప్టెంబరు 29 నుండి 2013 జూలై 18 వరకు భారత 39వ ప్రధాన న్యాయమూర్తిగా వ్యవహరించాడు.
## నేపథ్యం
పశ్చిమ బెంగాల్ లోని బెంగాలీ ముస్లిం కుటుంబంలో జన్మించాడు. కలకత్తా లోని కలకత్తా విశ్వవిద్యాలయం నుండి న్యాయవిద్య అభ్యసించాడు. తండ్రి జెహంగీర్ కబీర్, పశ్చిమ బెంగాలో ప్రముఖ కాంగ్రెస్ పార్టీ రాజకీయ నాయకుడు, కార్మిక నాయకుడు. ఇతను అప్పటి పశ్చిమ బెంగాల్ ముఖ్యమంత్రులు బి. సి. రాయ్, ప్రఫుల్ల చంద్ర సేన్ ల మంత్రివర్గాలలో పనిచేశాడు. అంతేకాకుండా 1967 లో పశ్చిమ బెంగాల్ లో [[అజోయ్ ముఖర్జీ]] నాయకత్వంలో ఎన్నుకోబడిన మొదటి కాంగ్రెసేతర ప్రభుత్వంలో కూడా మంత్రిగా బాధ్యతలు నిర్వర్తించాడు. అల్తమస్ డార్జిలింగ్ లోని ప్రసిద్ధ ఎమినెంట్ మౌంత్ హెర్మన్ పాఠశాలలో, కలకత్తా లోని కలకత్తా బాలుర పాఠశాలలో విద్యనభ్యసించాడు. విద్యార్థిగా ఉన్నపుడు సామాజిక సమస్యలపై ఇతను రచించిన ఒక రచనను చదివిన కలకత్తా బాలుర పాఠశాలలోని ఒక ఉపాధ్యాయుడు ఇతడిని న్యాయశాస్త్రం చదవమని ప్రోత్సహించాడు. కలకత్తా విశ్వవిద్యాలయం నకు అనుబంధంగా ఉన్న ప్రెసిడెన్సీ కళాశాల నుండి చరిత్ర ప్రధానాంశంగా పట్టభద్రుడైన తర్వాత అల్తమస్ న్యాయవిద్యను అభ్యసించాడు.

## మూలాలు


వర్గం:1948 జననాలు
వర్గం:పశ్చిమ బెంగాల్ వ్యక్తులు
వర్గం:భారతీయ న్యాయమూర్తులు
వర్గం:జీవిస్తున్న ప్రజలు
వర్గం:భారతదేశ ప్రధాన న్యాయమూర్తులు
వంకాయ పచ్చడి

right|212x212px|thumb|పచ్చడి వంకాయలు
వంకాయతో పచ్చడి చేయడం సాధారణంగా అందరికీ తెలిసినదే. కానీ వంకాయ పచ్చడి ప్రాంతాలను బట్టి అనేక విదాలుగా చేస్తారు. 
## వంకాయ పచ్చడి (ఎండు మిర్చి)
వంకాయను కాల్చి చేయడం ఒక విధానము.
### కావాల్సిన పదార్థాలు
కావాల్సిన పదార్థాలు పాళ్ళు మీ పెద్దలను అడిగి తెలుసుకో గలరు.
# వంకాయలు పెద్దవి 
# ఉప్పు 
# పసుపు     
# ఎండు మిర్చి
# ఆవాలు 
# మెంతులు
# ఇంగువ
# నూనె
# చింతపండు
# పచ్చి మిరపకాయలు

### తయారు చేయు ఒక విధానము
ముందుగా వంకాయను నిప్పుల మీద బాగా కాల్చాలి. ఒక బాణలిలో నూనె, పోపు గింజలు, పచ్చి మిరపకాయలు వేసి వేగిన తరువాత దానిని కాల్చిన వంకాయలతో కలిపి అందులో తగినంత చింతపండు, ఉప్పు వేసి రోట్లో వేసి మెత్తగా రుబ్బితే తినడానికి సిద్ధం అవుతుంది. గ్రైండర్లోనైనా రుబ్బుకోవచ్చు.

## వంకాయ పచ్చడి (పచ్చిమిర్చి)
250px|right|వంకాయ పచ్చడి|thumb
### తయారీ విధానం
పచ్చడి వంకాయలు కాస్త నూనె రాసి తక్కువ మంటలో కాల్చుకోవాలి. కాయలు చల్లారిన తర్వాత కాలిన పైపెచ్చును ఒలుచుకోవాలి. గుజ్జును ఒక గిన్నెలోకి తీసుకోవాలి.
కావాల్సిన పచ్చిమిర్చి, చింతపండు, ఉప్పు, కొద్దిగా పసుపు తీసుకుని, ఇవన్నీ మిక్సీలో వేసి గ్రైండ్ చేసుకోవాలి. దీనిలో వంకాయ గుజ్జును వేసి మరొకసారి గ్రైండ్ చేయాలి. ఎక్కువ మిక్సీ పట్టకూడదు. చివరగా కొద్దిగా కొత్తిమీర తరుగు వేసుకోవాలి. 
## ఇవి కూడా చూడండి

* వంకాయ
* తెలుగు వారి వంటల జాబితా
* ఆంధ్ర శాకాహార వంటల జాబితా

## మూలాలు

## చిత్రమాలిక

File:పచ్చడి (ఊరగాయ) వంకాయలు.jpg|thumb|పచ్చడి (ఊరగాయ) వంకాయలు
File:పచ్చడి (ఊరగాయ) వంకాయముక్కలు.jpg|thumb|పచ్చడి (ఊరగాయ) వంకాయముక్కలు నూనెలో మగ్గించినవి.

File:వంకాయ పచ్చడి (ఊరగాయ).jpg|thumb|వంకాయ పచ్చడి (ఊరగాయ)

వర్గం:వంటలు
వర్గం:ఆంధ్ర వంటకాలు‎
వర్గం:శాకాహార వంటలు
వర్గం:రోటి పచ్చళ్ళు
ఓం 3D

***ఓం 3D*** 2013, జూలై 19నలో విడుదలైన 3D తెలుగు చిత్రం. ఈ చిత్రం భారతదేశపు మొదటి 3డి పోరాట చిత్రంగా చెప్పబడింది. కృతి కర్బంద, నికిషా పటేల్ నాయికలు, కళ్యాణ్ రామ్ కథానాయకుడు. ఈ చిత్ర. ఛాయాగ్రహణం 5కే రెజల్యూషన్ తో చిత్రీకరించారు. హావీవుడ్ చిత్రమైన అవతార్, ఫైనల్ డెస్టినేషన్ 5కి పనిచేసిన డేవిడ్ టేలర్, ద అమేజింగ్ స్పైడర్‌మాన్కి పనిచేసిన ఇయాన్ మార్కస్ ఈ చిత్రానికి పనిచేశారు. ఈ చిత్రాన్ని 110 రోజుల్లో చిత్రీకరించినప్పటికీ, నిర్మాణానంతర కార్యక్రమాలకు ఒక సంవత్సరం పట్టింది.. అచ్చు రాజమణి, సాయికార్తీక్ సంగీతాన్ని అందించారు. 

## కథ
అర్జున్ (కళ్యాణ్ రామ్) కి తన తండ్రి హరిశ్చంద్రప్రసాద్ (కార్తిక్ కుమార్) అంటే పంచప్రాణాలు. అతడిని చంపాలని చూస్తున్న శతృవుల బారినుండి అనుక్షణం కాపాడుతుంటాడు. కానీ చివరికి అతని తండ్రి శతృవుల చేతిలోనే చనిపోతాడు. చివరికి అర్జున్ శతృసంహారం ఎలా చేశాడు? అతడి తండ్రికి శతృవులతో ఉన్న వైరమేమిటి అనేది కథా గమనంలో తెలుస్తుంది.
## నటవర్గం
* కళ్యాణ్ రామ్
* కృతి కర్బంద
* నికిషా పటేల్
*  కార్తీక్
* సురేష్(నటుడు)
* రఘు
* రావు రమేష్
* సితార

## పాటల జాబితా.
హోళీ హోళీ, రచన: కేదార్నాథ్ , గానం.రంజిత్, ప్రియ హిమెష్ , షర్మిల  

ఎందుకిలా రచన: బాలాజీ, గానం . హరిచరన్ , చిన్మయి   

ఓం తీం , ఇన్స్ట్రుమెంటల్.  

ప్రోమో సాంగ్ , రచన: బి.సుబ్బరాయ శర్మ , గానం.బాబాసెహగల్    

చెలియా, రచన: సిరివెన్నెల సీతారామశాస్త్రి, గానం. అచు, రమ్య ఎన్ ఎస్ కె     

రైట్ నౌ: రచన: రామజోగయ్య శాస్త్రి, గానం. బాబా సెహగల్, బిందు మహిమ.    

## సాంకేతికవర్గం
*కథ, దర్శకత్వం - సునీల్ రెడ్డి
*సంగీతం - అచ్చురాజమణి, సాయికార్తీక్
*ఎడిటింగ్ - గౌతంరాజు
## బయటి లంకెలు
*చిత్ర సమీక్ష
## మూలాలు

వర్గం:2013 తెలుగు సినిమాలు
ఎ.పి. కోమల

**ఆర్కాట్ పార్థసారథి కోమల** () (1934 ఆగష్టు 28 - 2024 ఏప్రిల్ 26)  దక్షిణభారతదేశపు నేపథ్యగాయని. ఈమె 1950, 60వ దశకాల్లో తమిళం, మళయాలం, తెలుగు భాషల్లో అనేక పాటలు పాడింది. రేడియో కళాకారిణి. తమిళనాడు ప్రభుత్వం ఈమెను కళైమామణి బిరుదంతో సత్కరించింది.

కోమల మద్రాసులోని తిరువళ్ళికేనులో జన్మించింది. ఈమె తల్లితండ్రులు పార్థసారథి, లక్ష్మి. మూడేళ్ళ వయసులోనే పాటలు పాడటం ప్రారంభించిన కోమలకు ఒక తెలిసిన వ్యక్తి రేడియోలో పాడే అవకాశం ఇచ్చింది. అదే సమయంలో రేడియోలో నాదస్వరం వాయించటానికి రాజమండ్రి నుండి మద్రాసు వచ్చిన గాడవల్లి పైడిస్వామి ఆమె పాటను విని, ఆనందపడి, కోమలిని తనతో పాటు రాజమండ్రి తీసుకువెళ్ళి అక్కడ శాస్త్రీయ సంగీతంలో శిక్షణ ఇచ్చాడు. జన్మతః తమిళురాలైనా కోమల సంగీతం నేర్చుకున్నది తెలుగుదేశంలోనే. తొలిసారిగా ఒరిస్సాలోని బరంపురంలో 1943లో జరిగిన శాస్త్రీయ సంగీత పోటీలో ముత్తుస్వామి దీక్షితార్‌ కృతి ‘శ్రీ గణనాయకం’ పాడి వెండిభరిణె గెలుచుకున్నది. ఈ కార్యక్రమానికి వచ్చిన దుర్గాబాయి దేశ్‌ముఖ్‌ కోమలను ప్రశంసించి మళ్లీ ఆ కృతిని పాడించుకున్నారు.

సంగీత అవగాహన ఉండటం వలన 1944లో తొమ్మిదేళ్ళ వయసులోనే ఈమెకు ఆలిండియా రేడియోలో ఉద్యోగం వచ్చింది. రేడియోలో ప్రసారమయ్యే గానలహరి కార్యక్రమంలో విద్యార్థినిగా పాల్గొనేది. అక్కడ పనిచేస్తుండగా సినిమాల్లో పాడే అవకాశం వచ్చింది. కోమల ప్రయాగ నరసింహశాస్తి సిఫార్సుతో 1946లో చిత్తూరు వి.నాగయ్య తీసిన ‘త్యాగయ్య’లో తొలిసారిగా సినిమా పాట పాడింది. ఆనందభైరవి రాగంలో ‘మధురానగరిలో చల్లనమ్మ’ అనే ఈ పాటకు ఆమె 250 రూపాయల పారితోషికం అందుకున్నది. ఈమె సినిమాలలో పాడిన తొలిపాట, చివరి పాట తెలుగు పాటలే కావటం విశేషం.

ఆలిండియా రేడియోలో ఉద్యోగ జీవితాన్ని ప్రారంభించిన కోమల 1995లో పదవీ విరమణ పొందింది.

## తెలుగు సినిమా పాటల జాబితా
ఎ.పి.కోమల పాడిన తెలుగు సినిమా పాటల పాక్షిక జాబితా: 

## మూలాలు

వర్గం:1934 జననాలు
వర్గం:2024 మరణాలు
వర్గం:తెలుగు సినిమా నేపథ్యగాయకులు
వర్గం:తమిళ సినిమా నేపథ్యగాయకులు
వర్గం:జీవిస్తున్న ప్రజలు
వర్గం:భారతీయ మహిళా గాయకులు
వర్గం:రేడియో ప్రముఖులు
వర్గం:తెలుగు సినిమా మహిళా నేపథ్య గాయకులు
వర్గం:కళైమామణి పురస్కార గ్రహీతలు
సొదుం జయరాం

**సొదుం జయరాం** తెలుగు రచయిత, కథకుడు. 

## జీవిత విశేషాలు
అతను వైఎస్ఆర్ కడప జిల్లాలోని ఉరుటూరు గ్రామంలో జన్మించాదు. అతను  ప్రొద్దుటూరు మునిసిపల్ హైస్కూలులో చదివుకున్నాడు. అతను  బి.ఏ. పట్టభద్రులు.అతను కొడవటిగంటి కుటుంబరావు ప్రశంసలు పొందాడు. పాడె, వాడిన మల్లెలు, పుణ్యకాలం మించిపోయింది మొదలైనవి అతని పేరొందిన కథలు. అతని  కథల్లో అనవసరమైన సన్నివేశం గానీ, అనవసరమైన వాక్యం గానీ, అనవసరమైన మాటగానీ ఉండవని రచయితలు, విమర్శకులు, సాహితీపత్రికల సంపాదకులు గొప్పగా చెబుతారు. అతను  రాసిన కథలు చాలా మటుకు రెండు పేజీల్లోపలే ముగుస్తాయి. 2004లో వీరి కథలకు రాచకొండ రచనాపురస్కారం వచ్చింది.

1986లో అతను  రాసిన ‘కర్రోడిచావు’ రాసిన కథలను కలిపి 1991లో ‘సొదుం జయరాం కథలు’ సంకలనం వచ్చింది. పాలగిరి విశ్వప్రసాద్ రెడ్డి సన్నపురెడ్డి వెంకటరామిరెడ్డి సొదుం జయరాం సాహిత్యనేత్రం ప్రచారం ద్వారా ‘రాతిపూలు’ సంకలనం తెచ్చారు.జయరాం రాసిన 12 కథలు రష్యా భాషలోకి, కొన్ని హిందీ,కన్నడ భాషలోకి అనువదింప బడినాయి.

## రచనలు
* వాడినమల్లెలు (కథాసంకలనం)
## మూలాలు:

## బాహ్య లంకెలు
* 

వర్గం:సాహితీకారులు
వర్గం:తెలుగు కథా రచయితలు
వర్గం:తెలుగు నవలా రచయితలు
వర్గం:కడప జిల్లా కథా రచయితలు
వర్గం:వైఎస్ఆర్ కడప జిల్లా రచయితలు
నమ్రతా శిరోద్కర్

**నమ్రతా శిరోద్కర్ ** ఒక భారతీయ సినీ నటి. 1993 లో ఈమె మిస్ ఇండియాగా ఎంపికైంది. మొదట రూపదర్శిగా పనిచేసేది. తర్వాత సినీ నటనను వృత్తిగా స్వీకరించింది. ప్రముఖ తెలుగు నటుడు ఘట్టమనేని మహేష్ బాబును 2005 ఫిబ్రవరి లో ప్రేమించి పెళ్ళాడింది. వీరికి ఇద్దరు పిల్లలు. బాబు గౌతం కృష్ణ, పాప సితార.

## సినీ ప్రస్థానం
### తెలుగు
*వంశీ (2000 సినిమా)
*అంజి
*ట‌క్క‌రిదొంగ‌

### హిందీ
*జబ్ ప్యార్ కిసీసే హోతాహై (1998)
*మేరే దో అన్‌మోల్ రతన్ (1998)
*హీరో హిందుస్తానీ (1998)
*కచ్చే ధాగే (1999)
*వాస్తవ్: ది రియాలిటీ (1999)
*పుకార్ (2000)
*హేరాఫేరీ (2000)
*ఆఘాజ్ (2000)
*అల్బేలా (2001)
*తేరా మేరా సాత్ రహే (2001)
*హత్యార్: ఫేస్ టొ ఫేస్ విత్ రియాలిటీ (2002)
*దిల్ విల్ ప్యార్ వ్యార్ (2002)
*మసీహా (2002)
*ప్రాణ్ జాయే పర్ షాన్ నా జాయే (2003)
*తెహ్జీబ్ (2003)
*LOC కార్గిల్ (2003)
*చరస్: ఎ జాయింట్ ఆపరేషన్ (2004)
*ఇన్సాఫ్: ది జస్టిస్ (2005)
*బ్రైడ్ అండ్ ప్రైజుడీస్ (2005)
*రోక్ సకోతో రోక్ లో

### కన్నడ
*చోర చిత్త చోర

### మలయాళం
*ఎఝుపున్న తారకన్ (1999)
## అవార్డులు
* ఆమె ఒక మోడల్, 1993 లో మిస్ భారతదేశం కిరీటం దక్కించుకొంది
* ఆమె కూడా 1993 లో మిస్ ఆసియా పసిఫిక్ కోసం 1 వ రన్నర్ అప్ గా ఎంపికయ్యింది.
* ఆమె మిస్ యూనివర్స్ పోటీలో భారతదేశం ప్రాతినిధ్యం, ఐదవ స్థానంలో వచ్చింది.
* నమ్రత 1993 లో విశ్వసుందరి టాప్ ఆరుగురి మధ్య నెగ్గింది.
* ఆమె VH1's The Greatest ను చిత్రీకరించారు : 40 Dumbest Celebrity Quotes Ever for her answer at the 1993 Miss Universe contest to a question asked by Michael Dorn: "I would not want to live forever because I don't believe that one can live forever. And so, I don't think I would want to live forever!"
## వంశవృక్షం

## బయటి లంకెలు
*

{{Authority co:1972 జననాలు]]
వర్గం:తెలుగు సినిమా నటీమణులు
వర్గం:హిందీ సినిమా నటీమణులు
[[వర్గం:కన్నడ సినిమా నటీమ
పూనం పాండే

**పూనం పాండే** (జననం 1991 మార్చి 11) భారతీయ రూపదర్శి, నటి. వివాదాస్పద వ్యాఖ్యలు, చేష్టల ద్వారా తరచు వార్తలలో నిలుస్తుంటుంది.

ఆమె బాలీవుడ్, కన్నడతో పాటు తెలుగు సినిమాల్లో కూడా నటించింది. టీవీ షోలు కూడా చేసింది. శృంగార తారగా ఆమె ప్రసిద్ధిచెందింది.

తీవ్రవాదం ఆధారంగా 2015లో విడుదలైన భారతీయ తెలుగు భాషా యాక్షన్ చిత్రం మాలిని & కో.లో ఆమె ప్రధానపాత్ర పోషించింది.

## నేపధ్యము
ఢిల్లీలో జన్మించింది. అక్కడే పాఠశాల విద్యను పూర్తిచేసింది. 12వ తరగతి తర్వాత మోడలింగ్ చేయసాగింది. 2010లో గ్లాడ్‌రాక్స్ పత్రిక నిర్వహించిన అందాల భామల పోటీలో తొలి 8 మందిలో నిలిచింది. అలాగే ఒక ఫ్యాషన్ పత్రిక ముఖచిత్రంపై ఈవిడ చిత్రం దర్శనమిచ్చి పలువురు దృష్టిలో పడింది.

2011లో ఈవిడ చిత్రం 21 క్యాలెండర్ లలో ముద్రితమైంది. ఇందులో ప్రపంచ ప్రసిద్ధి చెందిన గ్లాడ్‌రాక్స్ క్యాలెండర్ కూడా ఉంది. భారతదేశంలో ముద్రితమయ్యే కింగ్‌ఫిషర్ క్యాలెండర్ లో 2011లో ఈవిడ చిత్రం ప్రచురితమైంది. ఇండియన్ ప్రీమియర్ లీగ్ 5లో కోల్‌కతా నైట్‌రైడర్స్ విజయం సాధించిన తర్వాత ఇంటర్నేషనల్ బిజినెస్ టైమ్స్ పత్రికలో అభ్యంతరకరంగా పోజులిచ్చిన ఈవిడ చిత్రాలు ప్రచురితమవడంతో మనదేశంలో చిన్నపాటి సంచలనం సృష్టించి సినీ నిర్మాతల దృష్టిని ఆకర్షించగలిగింది .

## వార్తలలో పూనం
### 2013 ముంబై అత్యాచార ఘటన
దేశంలో మహిళలపై జరుగుతున్న అత్యాచార ఘటనలకు తనను బాధ్యురాలిని చేయడం తగదని బాలీవుడ్ నటి పూనమ్ పాండే పేర్కొన్నారు. ఫోటోషూట్‌లలో అసభ్యకరంగా ఫోజులిస్తూ, మ్యాగజైన్ ముఖ చిత్రాలపై అర్ధ నగ్నంగా కనబడే పూనమ్ లాంటి తారల వల్లే దేశంలో అత్యాచార ఘటనలు జరుగుతున్నాయని విమర్శల నేపథ్యంలో ఆమె పెదవి విప్పారు.
 
అత్యాచార ఘటనలు జరగడానికి తాను ఎంత మాత్రం బాధ్యరాలిని కాదన్నారు. ఐఎన్‌ఎస్‌తో ఆగస్టు 27న మాట్లాడిన ఆమె..’ రేప్ ఘటనలపై నన్ను బలిపశువుని చేస్తున్నారని, నా సినిమాలు ఎప్పుడు మహిళలను కించపరిచే విధంగా ఉండవన్నారు. ఇటువంటి దురాఘాతాలకు నా చిత్రాలు వ్యతిరేకమన్నారు.
 
ఆగస్టు 25, 2013న ముంబై ఫోటో జర్నలిస్ట్‌పై జరిగిన అత్యాచార ఘటన దేశ వ్యాప్తంగా సంచలనం రేకిత్తించడంతో పూనమ్‌పై విమర్శలు చోటు చేసుకుంటున్నాయి. ఈ అత్యాచార ఘటనకి తనకు ఎటువంటి సంబంధం లేకపోయినా .. బాధ్యురాలిని చేయడం బాధ కల్గిస్తుందన్నారు. అంతకముందు కూడా ఇటువంటి ఉదంతాలు జరగలేదా అని పూనమ్ ప్రశ్నించారు. గతంలో ఢిల్లీలో నిర్భయపై జరిగిన రేప్ ఘటనను కూడా ఈ సందర్భంగా గుర్తు చేశారు. దీనికి ఎవరు బాధ్యత వహించాలని ఎదురు ప్రశ్నించారు. దేశంలో చట్టాలు విఫలం చెందడం వల్లే ఇటువంటి ఘటనలు పునారావృతమవుతున్నాయని ఆమె మండిపడ్డారు.

## నటించిన చిత్రాలు

## మరణ వార్త - వివాదాస్పదం
ఆమె మేనేజర్ తన అధికారిక ఇన్‌స్టాగ్రామ్‌లో పూనం పాండే 2024 ఫిబ్రవరి 1న 32 సంవత్సరాల వయస్సులో గర్భాశయ క్యాన్సర్‌తో మరణించిందని పోస్ట్ చేసాడు. అయితే, మరుసటి రోజు క్యాన్సర్ మహమ్మారిపై ప్రజలకు అవగాహన కలిగించడానికి ప్రచార స్టంట్ అని వెల్లడైంది, ఇది ఆమెపై విస్తృతమైన విమర్శలకు దారితీసింది.

## మూలాలు


వర్గం:1991 జననాలు
వర్గం:హిందీ సినిమా నటీమణులు
వర్గం:ఢిల్లీ వ్యక్తులు
వర్గం:భారతీయ మహిళా రూపదర్శులు
ఉల్లిపాయ వడియాలు

**ఉల్లిపాయ వడియాలు** ఒక రకం వడియాలు. వీటిని మినప్పప్పు - ఉల్లిపాయల మిశ్రమంతో తయారు చేస్తారు.
గారెలకు చేసే తరహాలో మినప్పప్పును నానబెట్టుకుని పిండిగా రుబ్బుకొని అందులోకి రుబ్బుకున్న ఉల్లిపాయల మిశ్రమాన్ని కలిపి ఉండలుగా చేసి, ఎండలో వడియాలుగా పెట్టుకుంటారు. 
అవసరమయినపుడు నూనెలో వేపుకుని తినవచ్చు.
## తయారీకి అవసరమైన పదార్థాలు
* మినపప్పు పావు కిలో 
* ఉల్లిపాయలు 1/2 కిలో 
* పచ్చిమిర్చి 5 
* జీలకర్ర 1 స్పూన్ 
* అల్లం చిన్న ముక్క 
* ఉప్పు తగినంత 
## తయారీ విధానము
మినపప్పు ఐదు గంటల ముందు నానపెట్టుకోవాలి ఉల్లిపాయలు సన్నగా కట్ చేసుకోవాలి అల్లం,పచ్చిమిర్చి మెత్తగా నూరుకోవాలి .మినపప్పు కొంచెం గట్టిగగారెల పిండిలా గ్రైండ్ చెయ్యాలిఅపిండిలో ఉల్లిపాయముక్కలు,ఉప్పు,జీలకర్ర,అల్లం,పచిమిర్చిముద్దకలిపి చిన్న,చిన్న ఉండలుగ వడియాలు పెట్టుకోవాలిబాగా ఎండపెట్టుకోవాలి.  
## సాహిత్యంలో ప్రస్తావన
ముళ్ళపూడి వెంకటరమణ తన ఆత్మకథ కోతి కొమ్మచ్చిలో ఈ ఉల్లిపాయ వడియాల గురించి రాసుకున్నారు.

## సూచికలు

## యితర లింకులు

వర్గం:వంటలు
వర్గం:భారతీయ వంటలు
వర్గం:ఫలహారాలు
వర్గం:శాకాహార వంటలు
వర్గం:వడియాలు
లింగరాజ ఆలయం

**లింగరాజ ఆలయం** ఒడిషా రాజధాని భువనేశ్వర్లో గల అత్యంత ప్రాచీన ఆలయం.
## చరిత్ర
లింగరాజ అనగా లింగాలకు రాజు అనే అర్థము. ఈ ఆలయంలోని లింగమునకు త్రిభువనేశ్వర అనే పేరుగలదు. ఈ ఆలయం దాదాపు 1100 సంవత్సరాలకు మునుపు నిర్మించబడింది. కానీ ఈ ఆలయ నిర్మాణం 6వ శతాబ్దంలోనే జరిగిందని చెప్పడానికి ఆలయం వద్ద నున్న శిలాశాసనాలపై చెక్కబడిన సంస్కృత లిపి సాక్షంగా ఉంది.

## నిర్మాణ శైలి

ఈ ఆలయం భువనేశ్వర్ నగరంలోని అన్ని ఆలయాలలో కెల్లా పెద్దది. జేమ్స్ ఫెర్గుసన్ (1808 – 1886), అనే చరిత్రకారుడి అభిప్రాయం ప్రకారం ఈ ఆలయం భారతదేశంలోని గొప్ప హిందూ ఆలయాలలో ఒకటి. ఈ ఆలయం చుట్టూ విశాలమైన ప్రహరీ ఉంది.

## ఇవి కూడా చూడండి
* రామేశ్వర దేవళం
* గంగేశ్వర శివాలయం

## బయటి లంకెలు

* లింగరాజు ఆలయ విశేషాలు

## మూలాలు

వర్గం:దేవాలయాలు
వర్గం:ఒడిశా పుణ్యక్షేత్రాలు
వర్గం:హిందూ దేవాలయాలు
వర్గం:హిందూమతం
వర్గం:ఒడిశా దేవాలయాలు
వర్గం:భువనేశ్వర్ లోని హిందూ దేవాలయాలు
వర్గం:ప్రసిద్ధ శైవక్షేత్రాలు
వీరమ్మకుంట

**వీరమ్మకుంట**, పశ్చిమ గోదావరి జిల్లా, పెదపాడు మండలానికి చెందిన రెవెన్యూయేతర గ్రామం.పెదపాడు మండలానికి చెందిన వీరమ్మకుంట గ్రామం, ఏలూరు పట్టణం నుండి, 11 కిలోమీటర్ల దూరములో వున్న, వ్యవసాయక, కుగ్రామం. ఈ గ్రామంనకు
మూడు కిలోమీటర్ల దూరములో కొల్లేరు సరస్సు ఉంది.అక్కడే శ్రీ దాసరి కొటెశ్వర రావు గారిచే నిర్మించబడిన, ఫెద్దింట్లమ్మ ఆలయము కూడా ఉంది.ఈ ఆలయము
వద్ద ప్రతీ సంవత్సరము ఫిబ్రవరి నెలలో, పెద్దింట్లమ్మ వుత్సవాలు జరుప బడును. కొల్లేటి గ్రామ ప్రజలు ఈ వుత్సవాలలో భక్తి శ్రద్ధలతొ పాల్గొంటారు.
ఈ గ్రామంలో మర్రాపు వారిచే నిర్మించబడిన రామాలయము, విగ్నేశ్వర ఆలయము, కలిపిండి కృష్ణ గారిచే నిర్మించబడిన షిరిడీ సాయి బాబా ఆలయములు ఉన్నాయి.
ఈ గ్రామంలో మర్రాపు సింహాచలము మెమోరియల్ చారిటబుల్ ట్రష్టు, వారిచే నిర్మించబడిన, ధ్యాన మందిరం కూడా ఉంది. ఈ ట్రుష్టు వారు నిరాధార వ్రుద్దులకు వ్రుద్దాప్య పించన్లు, పేద, అంధ విద్యర్దులకు ఆర్థిక సహాయముతొ సేవ చేస్తున్నారు.
## మూలాలు
అలకనంద

****అలకనంద** ** నది హిమాలయాల లో పుట్టి ఉత్తరాఖండ్ రాష్ట్రం గుండా ప్రవహించే ఒక నది. ఇది అనగా ఈ నది దేవప్రయాగ వద్ద భగీరథ నదితో కలిసి గంగానదిగా పిలువబడుతూంది. అలకనంద నది బదరీనాథ్‌కు ఉత్తరంగా సుమారు 40 కి.మీ. అవతల హిమాలయ కొండల మధ్య పుట్టి దేవప్రయాగ అనే వూరి వరకూ ‘అలకనంద’ అనే పేరుతోనే ప్రవహిస్తుంది. అయితే బద్రినాథ్‌కు చాలా దూరంలో గంగానది గంగోత్రి అనే చోట నేలమీదకు దిగి, అక్కడ నుంచి భాగీరథి అనే పేరుతో ముందుకు సాగివస్తుంది. అలాగే కేదార్‌నాథ్ దగ్గర భిలాంగన, మందాకిని అనే నదులు జన్మించాయి. అందులో భిలాంగన నది ముందుకు సాగివచ్చి తిహారి అనే టోట భాగీరథి నదిలో కలిసి పోతుంది. అక్కడినుంచి అది భాగీరథి అనే పేరుతో ముందుకు సాగిపోతుంది.

ఈ నది భగీరథ నదిని కలువక ముందే మరికొన్ని నదులతొ కలుస్తుంది. ఈ నది కిన్నేరసాని నదితో కలుస్తుంది ఇది కిన్నేరసాని నదితొ రుద్రప్రయాగ వద్ద కలస్తుంది. అంతేకాదు పిండారి నదితో కర్న ప్రయాగ వద్ద కలుస్తుంది. విస్ణు గంగ నదితో విస్ణు ప్రయాగ వద్ద కలుస్తుంది.

వర్గం:భారతదేశ నదులు
వర్గం:ఉత్తర ప్రదేశ్ నదులు
వర్గం:ఉత్తరాఖండ్ నదులు
రజనీ భావతరంగాలు

550px|right|thumb|రజనీ భావతరంగాలు
**రజనీ భావతరంగాలు** బాలాంత్రపు రజనీకాంతరావు అనుభవాల సమాహారం.

ఇందులో మొత్తం 59 వ్యాసాలున్నాయి. వీనిలో తన వ్యక్తిగత అనుభవాలు మొదలుకుని అనేక ఇతర విషయాలపై రజనీ వ్రాసిన వ్యాసాల సంకలనం ఇది. ఇవన్నీ 2007-08 ప్రాంతాల్లో ఆంధ్రప్రభ, ఆంధ్రపత్రిక లలో వచ్చిన వ్యాసాల సంకలనం. “కాళిదాసు, అన్నమయ్య నుండి రవీంద్రుడి వరకు, ఆంధ్రి రాగం నుండి జ్యోతిషం వరకు” రకరకాల అంశాలపై రజనీకాంతరావు రచించిన వ్యాసాలివి.

## పుస్తకం గురించి
“జంతునేస్తాలు”, అంటూ తమ చిన్నప్పుడు తాతగారి పెరడులోని ఆవు మొదలుకుని తమ ఇంట్లో ఉన్న “పాటలు పాడే” కుక్క సీజర్ దాకా ఆయన చెప్పిన కబుర్లు భలే ఆసక్తికరంగా ఉన్నాయి. ముఖ్యంగా “వాళ్ళు నీ పాట వింటారు, పాడమ్మా మెల్లిగా” అనగానే రాగాలాపన చేసే ఈ సీజర్ గురించి చదివి తీరాల్సిందే. “పక్షి నేస్తాలూ” అన్న మరొక వ్యాసంలో ఒకచోట వీళ్ళు క్రౌంచ పక్షుల ధ్వనిని వాద్యగోష్ఠిపై పలికించాక వెంటనే అసలు పక్షుల కలకలరావాల్తో ప్రత్యుత్తరం ఇచ్చాయని చదువుతూ ఉంటే అబ్బురంగా అనిపించింది. “సమాన భావ సౌరభాలు” లో ఠాగూరు, అన్నమయ్యల గేయధోరణ్లుల్లో సామ్యాలు, వ్యత్యాసాలూ చెబుతూ ఇచ్చిన ఉదాహరణలు; “ముందు వెనుకలు” వ్యాసం లో ముందు, వెనుక పదాల వాడకంలో ఉన్న తమాషా అర్థమూ ఆసక్తికరంగా అనిపించాయి.

“అలనాటి మద్రాసు రేడియో డైరెక్టర్లు”, “పిఠాపురం సంగీత సంప్రదాయం”, “అలనాటి పిఠాపురం – మరికొందరు కవి పండితులు” – ఇలాంటివన్నీ చదువుతూ ఉంటే, రజనీకాంతరావు గతం వీథుల్లో నేనూ ఆయనతో కలిసి నడిచినట్లు అనిపించింది. బోలెడు సంగతులు తెలిసాయి.

రజనీ ఎందరో ప్రముఖులతో దగ్గరగా పనిచేశాడు. విశ్వనాథ సత్యనారాయణ, పింగళి లక్ష్మీకాంతం, అబ్బూరి రామకృష్ణారావు, కృష్ణశాస్త్రి, శ్రీశ్రీ, తల్లావజ్ఝల శివశంకరశాస్త్రి, కట్టమంచి రామలింగారెడ్డి – వంటి వారితో వృత్తి-ప్రవృత్తి పరంగా ఆయన అనుభవాలు ఆపకుండా చదివించాయి.

సినిమాల్లో ఆయన పనిచేసిన రోజుల అనుభవాలు, ఆల్ ఇండియా రేడియో ఉద్యోగిగా నిర్వహించిన వివిధ కార్యక్రమాల వివరాలు, రూపొందిస్తున్న అనుభవాలు – వీటి గురించి కొన్ని వ్యాసాలు ఉన్నాయి. నా మట్టుకు నాకు అలాంటి కబుర్లు మామూలుగా ఇష్టం కనుక, ఇవన్నీ చాలా ఉత్సాహంగా చదివాను. అలాగే, వేంకట-పార్వతీశ్వర కవులను దగ్గరగా చూశారు కనుక వారి ప్రస్తావనా, వారి గురించిన వ్యాసాలూ చాలానే ఉన్నాయి ఈ పుస్తకంలో. అన్నిసార్లు వాళ్ళ ప్రస్తావన వచ్చినందుకో ఏమో వాళ్ళ రచనలు, ముఖ్యంగా “మాతృమందిరం” చదవాలి అనిపించింది.

మా తాతయ్య, ఒక్కొక్కరోజు నేను వద్దన్నా వినకుండా రెండో ప్రపంచ యుద్ధం కాలంలో వాళ్ళ మద్రాసులో ఏవైందో చెబుతాడు. నేను వింటున్నానా? లేదా? అన్నది పట్టించుకోకుండా సాగిపోతూ ఉంటాడు. ఒకరోజు వినకపోయినా, పదిరోజులు నాకు అవన్నీ వినాలనే అనిపిస్తూ ఉంటూంది. ఈ పుస్తకం చదువుతూ ఉంటే, నాకదే అనుభూతి కలిగింది. పుస్తకం ఆద్యంతం తాతగారు పడక్కుర్చీలో కూర్చుని తన చిన్ననాటి ముచ్చట్ల మొదలుకుని, భూమ్మీద ఉన్న బోలెడు విషయాలపై తన అభిప్రాయాలు వెలిబుచ్చుతున్నట్లు ఉంటుంది. ఈ తరహాలో సాగే ధోరణి అందరికోసమూ కాదు. బోలెడు జీవితాన్ని, ఎన్నో ఆసక్తికరమైన అనుభవాల్నీ మూటగట్టుకున్న వాళ్ళు ఒకదానికొకటి సంబంధం లేకుండా కోతికొమ్మచ్చులాడుకుంటూ మనం అందుకోలేనంత వేగంతో వెళ్ళిపోతూ ఉంటే – మధ్యమధ్యలో కలిగే విసుగూ, అయోమయం వీటన్నింటి కంటే “అరే, ఈయన భలే మాట్లాడుతున్నాడు; బోలెడు ఆసక్తికరమైన కబుర్లు కూడా చెప్తాడు.” అనుకుంటూ ఇంకా వినాలి… అనిపించే బాపతు మనుషులు మీరైతే, పుస్తకం తప్పకుండా నచ్చుతుంది మీకు. 

## ప్రచురణ వివరాలు
;రజనీ భావతరంగాలు
;బాలాంత్రపు రజనీకాంతరావు
;నవోదయ పబ్లిషర్స్, 2011
;వెల:100 రూపాయలు
;పేజీలు:184

వర్గం:తెలుగు పుస్తకాలు
వర్గం:పుస్తక పరిచయాలు
రేడియో స్టూడియో 54 నెట్వర్క్

thumbnail

**రేడియో స్టూడియో 54 నెట్వర్క్**, **లేదా స్టూడియో 54 నెట్వర్క్**, Locri, కాలాబ్రియా లో ఆధారంగా ఒక ఇటాలియన్ ప్రైవేట్ రేడియో స్టేషను. Messina, రెగ్గియో కాలాబ్రియా, Vibo Valentia, Catanzaro, Cosenza, Crotone, లేస్సే, పొటెన్జా, సలిర్నో): ఉద్గారాలు దక్షిణ ఇటలీ ఐదు ప్రాంతాల్లో తొమ్మిది ప్రాంతాలలో FM లో స్టూడియో 54 నెట్వర్క్ చేరుకోవడానికి. ప్రోగ్రామింగ్ 28 రోజువారీ అప్డేట్స్ తో, సంగీత హిట్స్, నిజ సమయం సమాచార ప్రసారం కలిగి ఉంటుంది.

## కార్యక్రమాలు

**54 News*, information in real time, from 07:00 to 21:00, every hour on the dot
**Soundtracks - il cinema alla radio*, at 08:40, 15:10, and 23:00
**Promodisco*, at 12:40, 17:40, and 19:40
**History Time* with Luciano Procopio, at 13:30, 23:30, and 5:10
**Area 54 - All days*, at 14:30 and 21:30
**Pezzi da 90*, at 22:00
**Rock Italia*, at 08:40, 09:45, 21:20, and 23:45.
**Italia in Prima Pagina*, information and in-depth analysis, from 06:00 to 10:00
**Rock Collection*, at 14:00 and 21:00.
**54 Disco Hit*, at 07:30, 13:00, 18:00, and 22:00
**Rock a Mezzanotte*, after midnight
**Action Parade*, at 09:45 and 22:20
**The Ultimate Ipod Collection*, at 10:20 and 02:20
**Edizione Limitata*, at 20:40 and 03:40
**Concerto Impossibile*, at 03:20 and 20:40
**Emozioni*, from 23:30
**Dejà vu*, from 12:30
**Celebrity*, at 10:10 and 21:30
**Storie*, at 14:00 and 18:40

## బయటి లింకులు

* Radio Studio 54 Network website
* Studio 54 Network webcast

వర్గం:రేడియో స్టేషన్లు
వర్గం:ఇటలీ
అనగనగా ఓ నాన్న

**అనగనగా ఓ నాన్న** మల్లాది వెంకట కృష్ణమూర్తి రచించిన ఒక నవల. ఇది అల్జీమర్స్ అనే వ్యాధితో బాధపడుతున్న ఒక మతిమరపు నాన్న కథ.
## కథా సారాంశం
ఇది ఒక మంచి సెంటిమెంట్ ఉన్న కథ. త్రివిక్రమ్ ప్రభుత్వ ఆసుపత్రిలో డాక్టర్. అతని తల్లి జనని. తండ్రి రామ్ ప్రసాద్. రామ్ ప్రసాద్ అల్జీమర్స్ అన్న వ్యాధితో బాధపడుతూ ఉంటాడు. ఆ వ్యాధి లక్షణం వల్ల ఈ నిమిషంలో జరిగింది మరు నిమిషంలో గుర్తు ఉండదు. అంతే కాకుండా మనుషులని కూడా గుర్తు పట్టడు. జనని, త్రివిక్రం లు రామ్ ప్రసాద్ ని చిన్న పిల్లాడిని చూసుకున్నట్టు జాగ్రత్తగా చూసుకుంటూ ఉంటారు. ఇంతలో అకస్మాత్తుగా జననికి ప్రమాదం జరిగి అక్కడికి అక్కడే మరణిస్తుంది. జనని మరణించాక త్రివిక్రమ్ కి తన తల్లి జనని కాదు అని, తండ్రి కూడా రామ్ ప్రసాద్ కాదు అని తెలుస్తుంది. కాని అతనికి తను ఎవరికి జన్మించాడో తెలిసే అవకాశం ఉండదు, రాంప్రసాద్ వ్యాధి వల్ల. త్రివిక్రమ్ ఎలా కనుక్కున్నాడు, అసలు ఏం జరిగింది అన్నది మిగతా కథ.

వర్గం:తెలుగు నవలలు
వర్గం:పుస్తక పరిచయాలు
వర్గం:మల్లాది వెంకట కృష్ణమూర్తి రచనలు
ధృవవిజయం

చిత్తజల్లు పుల్లయ్య దర్శకత్వంలో 1936లో ఈస్ట్‌ ఇండియా ఫిలిం కంపెనీ పతాకంపై తెలుగులో ధ్రువ విజయము, సతీ అనసూయ అనే రెండు సినిమాలు కలిసి రూపొందించి జతగా మే 8, 1936న విడుదల చేశారు. పెద్ద నటీనట వర్గంతో 'ధ్రువ విజయము', పిల్లలతో 'సతీ అనసూయ' నిర్మించారు. అప్పట్లో ఒకే టిక్కెట్‌పై రెండు సినిమాలు కలిసి చూపించే పద్ధతికి శ్రీకారం చుట్టారు. టిక్కెట్టు వెల రెండు అణాలు ('బేడ').

ఈ సినిమాకు రేలంగి వెంకట్రామయ్య ప్రొడక్షన్‌ మేనేజర్‌గా వ్యవహరించారు. కళ అడవి బాపిరాజు, సంగీతం : ప్రభల సత్యన్నారాయణ. 'జో అచ్యుతానంద జో జో ముకుంద' అనే అన్నమాచార్య కీర్తన ఈ చిత్రంలో ప్రప్రథమంగా వినిపించారు. మాటలు, పాటలు రికార్డుల రూపంలో రావడం ఈ చిత్రంతోనే ప్రారంభం అయింది. రికార్డులు సన్‌ రికార్డింగ్‌ కంపెనీవారు విడుదల చేశారు.

## నటవర్గం
* మాస్టర్ నరసింహస్వామి
* టి. వెంకటేశ్వర్లు
* ఎ. నరసింహరావు
* హేమలత
* లలిత
## సాంకేతికవర్గం
* దర్శకత్వం:	చిత్తజల్లు పుల్లయ్య
* రచన: బలిజేపల్లి లక్ష్మికాంతం
* సంగీతం: ప్రభల సత్యనారాయణ
* కళ: అడవి బాపిరాజు
* నిర్మాణ సంస్థ: ఈస్టిండియా ఫిల్మ్స్

## పాటలు_పద్యాలు
ఈ చిత్రంలోని పాటలు,పద్యాలు, రచయత బలిజేపల్లి లక్ష్మీకాంతం.
# ఆనందించితిగా కుమార నే ధీనిధానా నీ ధీరతపమునకు, గానం. ఎం వి. రంగాచారి 
# ఏల ఈ సాహసము సరేశా బాలుడంచున్ తలపకుమా 
# కడుపున గన్న సుతుని నిన్ గాన విడిచి (పద్యం) 
# జయ కమలానాథ సకల భువన జీవనా దేవా 
# తమ్మునికంటె నెంతమమతన్ నను జూచితివమ్మ (పద్యం) 
# దయలేదా అనుజా నాపై భయదాటవికే పాలైనావో 
# దేవ సకల దనుజ హారి దీన జనోద్దారీ నిత్యానంద, గానం. ఆకుల నరసింహారావు.
# ధన్యుడనైతిని మౌనీంద్రా నే ఆ దనుజహరినిన్ 
# ధృతి సోహమ్మతి నిర్వికల్పక సమాధినే (పద్యం) 
# నారాయణ గోవిందా హరి నీ నామమే కీర్తింతున్ శ్రీహరి , గానం. మాస్టర్ నరసింహస్వామి 
# నీదుప్రేమాంకమున నిల్వనీడలేని ఈ అభాగ్యపు (పద్యం) 
# పాలనసేయగదే దయానిధే కాలహరణ మిది ఏలా 
# భక్తవత్సలు డా పరాత్పరుడు హరియె నన్ను బాలింప (పద్యం) 
# మధుసూదన శ్యామహరే గౌరీ మము కావవె 
# శరణం భవ కరుణామయ గురు దీనదయళో 
# సచరాచరాములైనజగము లేకార్నవ ప్రళయ మైనను (పద్యం) 
# స్మరింతున్ శ్రీరమానాథా సదా నీ దివ్యనామమునే 
# హే వాసుదేవా నాపై ఇకనైనా దయరాదా దీనజనా

## బయటి లింకులు
*ధృవవిజయం, సతీ అనసూయ పాటల పుస్తకం

## మూలాలు

వర్గం:తెలుగు పౌరాణిక సినిమాలు
వర్గం:రేలంగి నటించిన సినిమాలు
వర్గం:మహాభాగవతం ఆధారంగా నిర్మించబడిన సినిమాలు
పాపట్ల కాంతయ్య

**పాపట్ల కాంతయ్య** నాటక కవి, హిందుస్తానీ సంగీత వాద్వాంసుడు, వాగ్గేయకారుడు. స్వరసింహ బిరుదాంకితుడైన కాంతయ్య జగ్గయ్యపేటలో 1880లో జన్మించారు. 20వ శతాబ్దపు తొలి దశకాల్లో చందాల కేశవదాసు, బలిజేపల్లి లక్ష్మీకాంతకవి, దైతా గోపాలం వంటి కవులతో పాటు పాపట్ల కాంతయ్య నాటక కవిగా ప్రసిద్ధిచెందాడు. ద్రౌపదీ మానసంరక్షణం (1936) వంటి కొన్ని తొలినాటి సినిమాలకు పాటల సృష్టికల్పన కూడా చేశారు. ఈ పాటలన్నీ గ్రాంధిక భాషా గుబాళింపులతో నిండి, వాటి స్వరగతులు కీర్తనా పద్ధతిలోగానీ మరాఠీ నాటక మెట్లతోగానీ వుండేవి.

రాజమండ్రి గున్నేశ్వరరావు ఈయనను మొట్టమొదటిసారిగా ఆంధ్రదేశానికి పరిచయం చేశారు. చింతామణి నాటక సమాజాలకు కాంతయ్య పాటలు రాశారు. అనంతరం మైలవరం కంపెనీలో వాగ్గేయకారుడిగా చేరి ప్రహ్లద, శాకుంతల, సావిత్రి మొదలయిన నాటకాలకు పాటలురాసి చాలా పేరు తెచ్చుకున్నారు. 

నేటికీ వృత్తి నాటక సమాజాల వారు పాడే ప్రార్థనా గీతం ’పరబ్రహ్మ పరమేశ్వర‘ ఈయన స్వరపరచినదే.
వేములవాడ దేవాలయ ఆస్థాన పండితుడిగా ఆమరణాంతం వ్యవహరించారు.

## మూలాలు
* పాపట్ల కాంతయ్య, నాటక విజ్ఞాన సర్వస్వం, పొట్టి శ్రీరాములు తెలుగు విశ్వవిద్యాలయం ప్రచురణ, హైదరాబాదు, 2008., పుట. 250.

వర్గం:తెలుగు నాటకరంగం
వర్గం:తెలుగు రంగస్థల నటులు
వర్గం:1880 జననాలు
వర్గం:వాగ్గేయ కారులు
ముంజులూరి కృష్ణారావు

**ముంజులూరి కృష్ణారావు** ప్రసిద్ధ రంగస్థల, సినిమా నటుడు. నాటకరంగానికి తన జీవితాన్ని ధారపోసిన మహోన్నత వ్యక్తి. బందరు రాయల్ థియేటర్ లో చేరి ప్రహ్లాదలో హిరణ్యకశిపుడు, వేణీ సంహారంలో అశ్వత్థామ, రసపుత్రవిజయంలో దుర్గాదాసు, పండవొద్యోగం, గయోపాఖ్యానం లలో శ్రీ కృష్ణుడు, ప్రతాపరుద్రీయంలో యుగంధరుడు, పిచ్చివాడు, మృఛ్ఛకటికంలో శర్విలకుడుగా నటించారు. 1925లో ఏలూరు మోతే నారాయణరావు కంపెనీలో చిన్న చిన్న పాత్రలు ధరించి, వృద్ధాప్యం వల్ల పాత్రపోషణ చేయలేక, బందా వారి నాట్య పాఠశాలలో ఉపాధ్యాయునిగా పనిచేసి చివరకు ఆర్థిక ఇబ్బందులతో ఒంటరి జీవితం గడిపి అస్తమించారు.

కృష్ణారావు జీవితచరిత్ర ఆధారంగా విశ్వనాథ సత్యనారాయణ ‘తెఱచిరాజు’ నవల వ్రాశాడు.

## మూలాలు

వర్గం:తెలుగు రంగస్థల నటులు
వర్గం:తెలుగు సినిమా నటులు
ముప్పిడి జగ్గరాజు

ముప్పిడి జగ్గరాజు :(1885 - 1938) స్త్రీ పాత్రపోషణలో అందెవేసినచేయి. కాకినాడ సంగీతం అబ్బాయి కంపెనీలో మల్లమ్మ, యశోధర, లీలావతి, చంద్రమతి పాత్రలను పోషించారు. 1902లో రాజమండ్రి లో హిందూ థియేటర్ కంపెనీలో వేణీసంహారం, గయోపాఖ్యానం నాటకాల్లో స్త్రీ పాత్రల్ని ధరించారు. 1906లో స్థాపించిన మానేపల్లి కంపెనీలో అంబడిపూడి కోటయ్య ప్రక్కన సారంగధర లో రత్నాంగి, చిత్రనళీయం లో దమయంతి పాత్రలు, కృత్తివెంటి నాగేశ్వర్ రావు, సత్యవోలు గున్నేశ్వర రావుల నాటకసమాజం లో ప్రముఖ స్త్రీ పాత్రలు ధరించారు. 1913 నుండి 1921 వరకు రాజమండ్రి చింతా వారి థియేటర్ లో నిడసనమెట్టు కొండలరావు, బ్రహ్మజోశ్యుల సుబ్బారావుల సరసన చంద్రమతి, రత్నాగి, కౌసల్య, దమయంతి, లీలావతి, మైనావతి, సీత పాత్రలను ధరించారు. 1922లో బ్రహ్మజోశ్యుల సుబ్బారావు, వెల్లంకి వెంకటేశ్వర్లు, నిడసనమెట్టు కొండలరావు గార్లతో కలిసి వేణుగోపాల విలాస నాటక సభను స్థాపించారు.

## మూలాలు

వర్గం:తెలుగు రంగస్థల నటులు
వర్గం:1885 జననాలు
వర్గం:1938 మరణాలు
వర్గం:తూర్పు గోదావరి జిల్లా రంగస్థల నటులు
వర్గం:రంగస్థలంపై స్త్రీ పాత్ర ధరించిన పురుషులు
తారుమారు

శ్రీ జగన్నాథ్‌ ప్రొడక్షన్‌, పతాకాన 'తారుమారు' చిత్రాన్ని హాస్యప్రధానంగా దర్శక నిర్మాత ఎస్‌.జగన్నాథ్‌ రూపొందించారు. వేమూరి పరబ్రహ్మశాస్త్రి, హేమలత, కొడవటిగంటి, జె.శంకరం నటించిన ఈ చిత్రం నిడివి ఆరు రీళ్లు మాత్రమే. బాలాంత్రపు రజనీకాంతరావు సంగీత దర్శకత్వం వహించారు. కొడవటిగంటి కుటుంబరావు, ఓ ఇంగ్లీష్‌ కథ ఆధారం చేసుకుని 'తారుమారు' కథ, మాటలు, పాటలు రాశారు. తాయెత్తు ద్వారా వశీకరణ చేసుకోవాలని భార్యాభర్తలు ఒకరిమీద ఒకరు ప్రయోగం చేయడం ఈ చిత్ర ఇతివృత్తం.

## బయటి లింకులు
*తారుమారు సినిమా పుస్తకం

## మూలాలు

వర్గం:డి.హేమలతాదేవి నటించిన సినిమాలు
బండ్లమూడి సుబ్బారావు

**డాక్టర్ బండ్లమూడి సుబ్బారావు** (1954 - 2016): ఆచార్య ఎన్.జి.రంగా ఫౌండేషన్ అధ్యక్షులు, ఎపిసిసి కిసాన్ సెల్ మాజీ అధ్యక్షులు. కాంగ్రెస్ పార్టీ సభ్యుడు, ఒక వ్యవసాయ ఆర్థికవేత్త, వ్యాసకర్త, రచయిత, రాజకీయ, సామాజిక కార్యకర్త, చరిత్రకారుడు, రైతు నాయకుడు.

## జననం, విద్య
**డాక్టర్** **బండ్లమూడి సుబ్బారావు** ప్రకాశం జిల్లా వీరన్నపాలెం (పర్చూరు)లో **మే 22,[[1954]]** న **కోటయ్య, సీతారావమ్మ** దంపతులకు ప్రథమ సంతానంగా జన్మించారు. బాపట్ల వ్యవసాయ కళాశాలలో B.Sc (Ag). బెనారస్ హిందూ యూనివర్శిటీలో వ్యవసాయశాస్త్రంలో డాక్టరేటు పట్టా - **M.Sc, (Ag) Ph.D** పొందారు.

## జీవిత విశేషాలు
సుబ్బారావు గారు రైతు నాయకుదు ఎన్.జి. రంగా గారి శిష్యుడు. తొలుత రైతు నాయకుడు చౌదరి చరణ్ సింగ్ భావజాలంతో రాజకీయ ప్రవేశం చేసారు. ఆ తరువాత రంగాజీ కోరికపై కాంగ్రెస్ లో చేరారు. ఆంధ్ర ప్రదేశ్ లోని గుంటూరులో 1982 ఫిబ్రవరి 2 న ఆనాటి ప్రధానమంత్రి రాజీవ్ గాంధీ చే ప్రారంభింపబడిన "**ఇండియన్ కిసాన్ మజ్దూర్ కాంగ్రెస్**"కు వ్యవస్థాపక అధ్యక్షుడుగా యున్నారు. 1983-85 మధ్య కాలంలో ఇండియన్ ఆయిల్ సీడ్స్ డెవలెప్‌మెంట్ కౌన్సిల్ కు సభ్యునిగా యున్నారు, 1991-94 మధ్య కాలంలో గవర్నింగ్ కౌన్సిల్ ఇనిస్టిట్యూట్ ఆఫ్ అగ్రికల్చర్ ఎక్స్‌టెన్సన్ మేనేజిమెంట్ కు సభ్యునిగా, 1994-96 లో పారదీప్ పోర్ట్ ట్రస్ట్ కు ట్రస్టీగా కూడా యున్నారు.

రంగాజీ అనుచరునిగా,అభిమాన పాత్రుడిగా కాంగ్రెస్ పార్టీ సభ్యునిగా యుండి రైతుల సంక్షేమం కోసం కృషిచేసారు. ఈయన **ఎన్.జి.రంగా పౌండేషన్** కు వ్యవస్థాపక అధ్యక్షునిగా యున్నారు. ఈ పౌండేషన దివంగత నాయకుడు, పార్లమెంట్ సభ్యుడు ఎన్.జి.రంగా పేరు మీద ప్రారంభించారు. దీనిద్వారా అనేక సమావేశాలు, సెమినార్లు, సభలు నిర్వహించారు. సమకాలీన సమస్యలపై సమగ్ర చర్చలు జరిపి ప్రభుత్వానికి పరిష్కారాలు నివేదించారు.

1982 లో లండన్లో జరిగిన వ్యవసాయ ప్రొడ్యూసర్స్ ఇంటర్నేషనల్ ఫెడరేషన్ ఆఫ్ సిల్వర్ జూబ్లీ కాన్ఫరెన్స్ కు భారత ప్రతినిధిగా హాజరయ్యారు. St.Luis, USA లో జరిగిన ప్రపంచ వ్యవసాయ ఫోరం 2007 వరల్డ్ కాంగ్రెస్ కు మే 8-10, 2007 నుండి భారత ప్రతినిధిగా హాజరయ్యారు. జూలై 4-6 నుండి వాషింగ్టన్ DC వద్ద తానా కాన్ఫరెన్స్ లో గౌరవనీయ వ్యక్తిగా ఆహ్వానించబడ్డాడు. వీరు కెనడా, ఫ్రాన్స్, ఇటలీ, నెదర్లాండ్స్, సింగపూర్, స్విట్జర్లాండ్,ఇంగ్లాండ్, అమెరికా దేశాలలో పర్యటించారు.

డాక్టర్ బండ్లమూడి సుబ్బారావు వ్యవసాయరంగంపై రాసిన 25 పరిశోధన పత్రాలను వివిధ సాంకేతిక పత్రికలలోప్రచురించారు. ఒక మేధావిగా సమకాలీన సమస్యలపై తన అభిప్రాయాలను నిర్బయంగా చెప్పేవారు.

## మరణం
డాక్టర్ బండ్లమూడి సుబ్బారావు గారి ధర్మ పత్ని భవాని దేవి. వీరికి ఒక కుమారుడు, ఒక కుమార్తె, వీరు 62 సంవత్సరాల వయస్సులో **2016 సెప్టెంబరు 17 న** హైదరాబాదులో మరణించారు.

## రచనలు
సుబ్బారావు తెలుగులో "శ్రీ కృష్ణ దేవరాయలు" అనే చారిత్రాత్మక పరిశోధనా గ్రంథాన్ని2004లో ప్రచురించారు. యిది మూడు ఎడిషన్లలో ప్రచురింపబడింది. ఈయన సమకాలీన సమస్యలపై వివిధ పత్రికలలో రాసిన వ్యాసాలను "బూజుపట్టిన రాజ్యాంగం" అనే పేరుతో పుస్తకాన్ని ప్రచురించారు.
* శ్రీకృష్ణదేవరాయలు
* బూజుపట్టిన రాజ్యాంగం

## సూచికలు



## యితర లింకులు
* ఆంగ్ల వికీలో వ్యాసం

వర్గం:1954 జననాలు
వర్గం:ప్రకాశం జిల్లా రచయితలు
వర్గం:ప్రకాశం జిల్లా సామాజిక కార్యకర్తలు
వర్గం:2016 మరణాలు
సూపర్ మేన్

**సూపర్ మేన్ ** ఒక ప్రపంచ ప్రసిద్ధ కథానాయకుడు. ఇతని పై అనేక చిత్రాలు, ధారావాహికలు, కథలు వచ్చాయి.
## బయటి లంకెలు

* అధికారిక సూపర్ మేన్ వెబ్సైటు
* Golden Age , Silver Age  and Modern Age  Superman at the Comic book database
* 
* 
*
అమగంపల్లి

**అమగంపల్లి**, వైఎస్‌ఆర్ కడప జిల్లా, శ్రీ అవధూత కాశినాయన మండలానికి చెందిన రెవెన్యూయేతర గ్రామం.

## మూలాలు

## వెలుపలి లంకెలు
సూళ్ళూరుపేట సుళ్ళు ఉత్సవం

**[[సూళ్ళూరుపేట]] సుళ్ళు ఉత్సవం** అన్ని ప్రాంతాల్లో జరగకపోయినా, కొన్ని ప్రాంతాల్లో ఇప్పటికీ జరుగుతూ ఉంది. మరికొన్ని చోట్ల *సిడిబండి ఉత్సవాలు,* *[[గాలపు సిడి ఉత్సవాలు]]  ఇలా* జరుగుతూ వుంటాయి. సిడి బండి ఉత్సవం కృష్ణా జిల్లా ఉయ్యూరు వీరమ్మ తిరుణాళ్ళలో జరిగేది. *సుళ్ళు ఉత్సవం* ఇప్పటికీ  నెల్లూరు జిల్లా, సూళ్ళూరు పేటలో చెంగాళమ్మ తిరునాళ్ళలో జరుగుతూ ఉంది. అనాదిగా ఈ ఉత్సవం జరగటం వల్లనే అ ఊరికి సూళ్ళూరు పేట అనే పేరు సార్థకమైన దంటారు. సూళ్ళూరు పేటలో చెంగాళమ్మ దేవస్థానంలో ప్రతి ఏట బ్రహ్మోత్సవాలు జరుగుతూ వుంటాయి.

ఈ ఉత్సవంలో సుళ్ళు ఉత్సవానికి ఎంతో ప్రాముఖ్యాన్నిస్తారు. రాష్ట్రం మొత్తం మీద ఇక్కడ జరిగినంత బ్రంహ్మాండంగా ఈ ఉత్సవం మరెక్కడా జరగదంటారు. సాయత్రం పూట ఆలయ ప్రాంగణంలో దాదాపు ముప్పై అడుగుల ఎత్తులో ఒక స్తంభం పాతి, దాని పైభాగాన ఓ రాట్నం అమరుస్తారు. ఆ రాట్నానికి నలభై అడుగుల పొడవున్న మరొక కొయ్యను అమర్చి దానికి ఒక వైపు పాలవెల్లి చట్రం కడతారు. ఆ చట్రానికి జీవంతో వున్న మేకనూ, మనిషి బొమ్మనూ, రోలు, ఒడిబాల ఏర్పాటు చేసి పూల మాలలతో వాటిని అలంకరించి ఒక్కోసారి తొమ్మిది చుట్లు తిప్పుతారు. ఇలా సిడిమాను తిరిగే సమయంలో దానికి కట్టి వున్న మేక భయంకరంగా ఆరుస్తుంది. క్రింద యువకులు మేళ తాళాలతో ఆవేశంతో నృత్యం చేస్తూ వుంటారు. తప్పెట్ల మోతలతో దద్దరిల్ల చేస్తారు. ఈ దృశ్య ఉత్సవాన్ని ఉత్సవానికి వచ్చిన ప్రజలు ఎంతో ఆసక్తిగా చూస్తారు. ఇంత ప్రాముఖ్యంగా *సుళ్ళు * ఉత్సవం జరగడం వల్ల దీనికి కొంత కాలం *సూళ్ళూరు * అని పిలిచే వారు. అది క్రమాను గతంగా *సూళ్ళూరుపేటగా * మారిందని అంటారు. 

చెంగాళమ్మ తిరునాళ్ళలో అన్నిటి కన్నా ఆసక్తి కరమైన కళా రూపం ఈ సుళ్ళు తిరగటమే. ఈ వుత్సవంలో మహిషాసుర మర్థన, తెప్పోత్సవాలు వైభవంగా జరుగుతాయి. ఈ ఉత్సవాలకు ఒక్క నెల్లూరు జిల్లా నుంచే కాక, చిత్తూరు, తమిళనాడు ప్రాంతాల నుంచి ప్రజలు వస్తారు. చెంగాళమ్మ దేవాలయం, మద్రాసు కలకత్తా ట్రంకు రోడ్ ప్రక్కనే ఉంది. వచ్చి పోయే వాహనాల వారు అక్కడ ఆగి పూజలు జరిపి వెళుతుంటారు. చెంగాళమ్మ మహత్తు కలిగిన దేవతగా నమ్మి కొలుస్తారు. బ్రహ్మోత్సవ కార్యక్రమాలు జరిగినన్ని రోజులూ, సంగీత, నృత్య, నాటక, సాంస్కృతి కోత్సవాలు  జరుగుతాయి. విద్యుద్దీపాలతో ఆ ప్రాంతాన్నంతా  అలంకరిస్తారు. ఈ ఉత్సవంలో ఎక్కడా కనిపించని సుళ్ళు తిరిగే సిడి బండి ప్రత్యేకత ఆకర్షణగా ఉంటుంది.

## మూలాలు

## వెలుపలి లంకెలు
వర్గం:ఉత్సవాలు
వర్గం:శ్రీ పొట్టి శ్రీరాములు నెల్లూరు జిల్లా పుణ్యక్షేత్రాలు
వర్గం:శ్రీ పొట్టి శ్రీరాములు నెల్లూరు జిల్లా పర్యాటక ప్రదేశాలు
వర్గం:శ్రీ పొట్టి శ్రీరాములు నెల్లూరు జిల్లా
శివకుమార స్వామీజీ

డా॥శ్రీశ్రీశ్రీ **శివకుమార స్వామీజీ** కర్ణాటకలోని తుముకూరు జిల్లాలో ఉన్న శ్రీసిద్ధగంగ మఠానికి మఠాధిపతి. ఈయనే శ్రీసిద్దగంగ ఎజ్యుకేషన్ సొసైటీని స్థాపించారు. 1907 ఏప్రిల్ 1 న జన్మించిన ఈయన వయస్సులో శతాధికులు. 1930 లో విరక్తాశ్రమంలోకి ప్రవేశించబడ్డారు. స్వామీజీ మాగడి తాలూకలోని వీరపూరలో పుట్టారు. ఆయనొ వీరపుర, నాగవళ్లిలో ప్రాథమిక విద్యను కలిగి ఉన్నారు. అతను సెకండరీ ఎడ్యుకేషన్ ప్రభుత్వ హైస్కూల్ తుమకూరు, బెంగుళూరు యూనివర్సిటీ నుండి పూర్వ విశ్వవిద్యాలయము, డిగ్రీని సెంట్రల్ కాలేజ్, బెంగళూరులో పూర్తి చేసారు. ఈ సమయములో (1927-1930) రావు బహదూర్ ధర్మప్రవర్ధ గుబ్బి తోటదప్ప హాస్టల్ లో బసచేశారు. ఆయనొక ఆంగ్ల కళాశాలలో చదివారు, అయినప్పటికీ కన్నడ, సంస్కృతంలో నిష్ణాతులు. సాంప్రదాయంగా సంస్కృతంతో పాటూ ఆధునికంగా విజ్ఞానాన్ని చదివించే ఎన్నో విద్యాసంస్థలను ఈయన స్థాపించారు. అందువలనే అన్ని వర్గాలవారూ ఈయన్ని గౌరవిస్తారు.ఈయన చేసిన మానవతావాద పనులకు కర్ణాటక విశ్వవిద్యాలయం ఈయన్ని గౌరవ డాక్టరేట్ తో 1965లో సత్కరించింది. 107 ఏళ్ళ వయసులో కూడా ఈయన సామాజిక కార్యక్రమాల్లో చురుగ్గా పాల్గొంటున్నారు. 2015లో భారత ప్రభుత్వం పద్మభూషణ్ పురస్కారంతో సత్కరించింది.
thumbnail|స్వామీజీ అబ్దుల్ కలాంతో
## సామాజిక కార్యక్రమాలు
స్వామీజీ గురుకులంలో దాదాపు 8500 మంది 5 నుండి 16 ఏళ్ళ వయసు పిల్లలకు కులమతాలకు అతీతంగా పూర్తి ఉచితంగా విద్యను అభ్యసిస్తున్నారు. వసతి ఇంకా భోజనం కూడా గురుకులమే భరిస్తుంది. సిద్దగంగ ఆశ్రమం పరిసరాల్లో ఉండే గ్రామస్తుల కోసమని ప్రతియేటా ఒక వ్యవసాయ సంత జరుగుతుంది. కర్ణాటక రాష్ట్ర ప్రభుత్వం 2007 నుండి శివకుమార స్వామీజీ పేర ఆయన శాతాబ్ది సంవత్సర సందర్భంలో ఒక పురస్కారాన్ని ప్రదానం చేస్తుంది. డా॥ఏపీజే అబ్దుల్ కలాం కూడా తను రాష్ట్రపతిగా ఉన్నపుడు ఆశ్రమాన్ని సందర్శించి స్వామీజీని పొగిడారు.

వర్గం:1907 జననాలు
వర్గం:హిందూ గురువులు
వర్గం:పద్మభూషణ పురస్కార గ్రహీతలు
బరంపురం

**బ్రహ్మపుర** లేక **బరంపూర్** ఒడిషా రాష్ట్రంలోని గంజాం జిల్లాలోని ఒక ప్రాచీన పట్టణం. ఈ నగరాన్ని **సిల్క్ సిటీ ** (పట్టు నగరం) అని కూడా వ్యవహరిస్తారు. ఇది ఒడిషా రాజధాని భువనేశ్వర్ నగరానికి సుమారు 130 కిలోమీటర్ల దూరంలో ఉంది.
## చరిత్ర
బ్రిటిష్ పాలన కాలంలో బ్రహ్మపుర మద్రాసు ప్రెసిడెన్సీలో అంతర్భాగంగా ఉండేది. 1936లో బ్రహ్మపూర్ ఒడిషాలో విలీనం చేయబడింది. శ్రీకాకుళాన్ని కూడా ఒడిశాలో కలపాలని ఉద్యమాలు జరుగుతున్నా గవర్నర్ ఆ డిమాండ్‌ను సంతృప్తి పరచలేదు.

## రవాణా సౌకర్యాలు
బరంపురం ఒడిషా రాష్ట్రపు వాణిజ్య రాజధాని , దక్షిణ ఒడిషా ముఖద్వారము. ఈ కారణం వలన ఇక్కడ రవాణా సదుపాయములు బాగా అభివృద్ధి చెందాయి.

### రోడ్డు
బరంపురం పలు జాతీయ రహదారులతో అనుసంధానమై ఉంది. జాతీయ రహదారి 5 (భారతదేశం) (చెన్నై– కోల్‌కతా) ,జాతీయ రహదారి -59 (గోపాల్‌పూర్– అహ్మదాబాద్) , ఇతర ఒడిషా నగర రహదారులతో ఈ నగరం అనుసంధానమై ఉంది. నగరం లోపల మూడు చక్రాల ఆటోలు ఎక్కువగా ప్రయాణీకుల అవసరార్థం ఉన్నాయి. అలాగే కొద్ది సంఖలో ట్యాక్సీలు కూడా తిరుగుతుంటాయి.

### రైలు
బరంపురం రైల్వేస్టేషను కోల్‌కతా , చెన్నై మహానగరాలను కలుపుతూ సాగే ఈస్ట్ కోస్ట్ రైల్వే లైన్కు అనుసంధానమై ఉంది. ఈ మార్గం ద్వారా భారతదేశం లోని ప్రముఖ నగరాలు , పట్టణాలైన కొత్త ఢిల్లీ, అహ్మదాబాద్, బెంగలూరు, భువనేశ్వర్, చెన్నై, కటక్, ముంబాయి, నాగ్‌పూర్, పూనా, పూరి, విశాఖపట్నం, కోల్‌కతా, రాయ్‌పుర్, సంబల్‌పుర్ లను సులభంగా చేరుకోవచ్చు.

### సముద్రం
ఈ పట్టణంలో రెండు ఓడరేవులు ఉన్నాయి. అవి అత్యంత పురాతన ఓడరేవు ఐన గోపాల్‌పూర్ , పారాదీప్ పోర్ట్ ట్రస్ట్ ద్వారా నిర్మితమైన శాటిలైట్ రేవు **బాహుదా మౌత్ (ముహన్) ** ఈ రెండు ఓడరేవులు.

## ప్రముఖులు
*తాపీ ధర్మారావు నాయుడు - తెలుగు రచయిత, తెలుగు భాషా పండితుడు,హేతువాది , నాస్తికుడు . తాపీ ధర్మారావు జయంతి సెప్టెంబరు 19 ని “తెలుగు మాధ్యమాల దినోత్సవం”గా జరుపుకుంటున్నాము.
*జయంతి కామేశం పంతులు - ప్రముఖ కవి, హైకోర్టు వకీలు, గొప్ప పండితుడు. వెలనాటి బ్రాహ్మణుడు అయిన ఈయన కేవలం కవి మాత్రమే కాక ఆంధ్ర ప్రాంతపు కవులను, కళాకారులను పోషించడంలోనూ పేరు పొందినవారు. ఈయన బరంపురం పట్టణంలోని కోర్టుపేటలో నివసించేవారు. ఈయన గురించి విశేషాలు ప్రముఖ హరి కథకుడు ఆదిభట్ల నారాయణదాసు గారి నా ఎరుక ద్వారా లభిస్తున్నవి. నారాయణ దాసు గారి తండ్రి పంతులు గారిపై సంసృతంలో ఉపజాత్యష్టకం చెప్పిఉన్నారు
*తుర్లపాటి రాజేశ్వరి ప్రవాసాంధ్ర రచయిత్రి. ఈమె ఒరిస్సా రాష్ట్రంలోని బరంపురంలో ఉంటూ తెలుగు సాహిత్యంపై విశేష కృషి చేస్తున్నది.
*వరాహగిరి వెంకటగిరి
*పూడిపెద్ది కాశీవిశ్వనాథ శాస్త్రి
*ఎనుముల సావిత్రీదేవి
*సుభద్రా శ్రీనివాసన్
*బొమ్మన విశ్వనాథం

## మూలాలు, ఆధారాలు
* బరంపురం, జయంతి కామేశం పంతులు గురించిన సమాచారం - ఆదిభట్ల నారాయణదాసు గారి నా యెరుక పుస్తకం పేజీలు 27,28,29
* వ్యాసమంజరి (శ్రీ ప్రభాకర సంపూర్ణ గ్రంథావళి) లో సంపుటం-242,245 పేజీలు 
* ఒడిషా నుంచి వ్యాసవారధి - 
## ఇతర లింకులు

వర్గం:ఒడిశా నగరాలు పట్టణాలు
ఊదరబెట్టడం

thumb
వరి పంటలో గింజలు ముదిరాక ఎలుకలు బాధ రైతులు ఎదుర్కొంటున్నారు. ఎలుకలు గట్టుల్లో బొరియలు చేసుకొని రాత్రి వేళల్లో వరి కంకులను కొరికి తమ బొరియల్లో దాచు కుంటాయి. వీటి వలన రైతుకు చాలా పంటనష్టం కలుగుతుంది. ఎలుకలను చంపడానికి ఈ రోజుల్లో ప్రభుత్యం ఉచ్చులను, విషపు బిళ్లలను సరపరా చేస్తున్నది. ఇంకా కొన్ని నివారణ మార్గాలను ప్రచారం చేస్తున్నది. 

గతంలో "ఇర్ల వాళ్ళు" ఎలుకలను పట్టడాని పలుగు, పార, చిన్న గునపం తీసుకొని పొలాల వెంబడి సతీ సమేతంగా తిరుగుతూ ఎలుక బొరియ కనబడితే అందులోకి పొగ పెట్టి త్రవ్వి ఎలుకలను పట్టి, అవి ఆ బొరియల్లో దాచి పెట్టిన వరి కంకులను చేజిక్కించుకునే వారు. పొగ పెట్టడాన్ని **ఊదర పెట్టడం** అంటారు. ఒక చిన్న మట్టి కుండకు కింది వైపున చిన్న రంధ్రం చేస్తారు. ఆ కుండలో పిడకలు కొన్ని వేసి నిప్పుపెట్టి దాని నిండుకు కొంత గడ్డిని, పచ్చి ఆకులను వేసి కుండ మూతిని ఎలుక బొరియకు బోర్లించి చుట్టు మట్టి కప్పి వెనక వున్న రంధ్రంద్వారు గాలిని ఊదుతారు. అప్పుడు దట్టమైన పొగ ఎలుకల బొరియలంతా వ్వాపిస్తుంది. ఊపిరాడని ఎలుకలు ఎక్కడో ఒక చోట బయటకు వస్తాయి . అప్పుడు వాటిని పట్టుకుంటారు. కొన్ని ఊపిరాడక లోపలే చనిపోతాయి. ఆ బొరియలను త్రవ్వి చనిపోయిన ఎలుకలను పట్టు కుంటారు. ఆ రోజుకి వారి కుటుంబానికి కావలసిన తిండి గింజలు, కూరలోకి ఎలుకల మాంసం దొరుకుతుంది. 

ఇప్పటికీ వీరు ఎలుకలను మెట్ట పైర్లలో, ఇతరత్రా ఎలుకలు, పిట్టలను పడుతున్నారు. ఈ ఇర్ల వాళ్ళు ఒక జాతి ప్రజలు. వారి వృత్తి తేనె తీయడం, ఎలుకలను పట్టడం, చిన్న చిన్న అడవి జంతువులను, పిట్టలను వేటాడ్డం. వీరు పల్లెలకు దూరంగా అడవులకు దగ్గరగా నివసిస్తుంటారు.

## ఇవి కూడా చూడండి
ఎలుకల నివారణ

వర్గం:వ్యవసాయ సంరక్షణా పద్ధతులు
వర్గం:వ్యవసాయ పరిరక్షణా పద్ధతులు
మార్కండేయ

**మార్కండేయ** పేరుతో కింది వ్యాసాలున్నాయి. 
# మార్కండేయుడు: శివుని ఆశీస్సులతో చిరంజీవత్వాన్ని పొందిన మృకండ మహర్షి కుమారుడు
# భక్త మార్కండేయ (1938 సినిమా): 1938 నాటి తెలుగు సినిమా
రాయ్‌పూర్

**రాయ్‌పుర్, ** భారతదేశంలోని ఛత్తీస్‌గఢ్ రాష్ట్రానికి రాజధాని. అంతేకాకుండా ఇది ఛత్తీస్‌గఢ్ రాష్త్రంలో అతిపెద్ద నగరం. 2000 సంవత్సరం నవంబరు 1 న ఛత్తీస్‌ఘఢ్ రాష్ట్రం ఏర్పడకముందు ఇది మధ్య ప్రదేశ్ రాష్ట్రంలో భాగంగా ఉండేది. ఇది దేశవ్యాప్తంగా చూసినప్పుడు అది విస్తృత జనాభా కలిగిన రాష్ట్రం.పారిశ్రామిక అవకాశాలపై, ఇది సంవత్సరాలుగా ఘాతాంక వృద్ధిని సాధించింది. అంతర్జాతీయ బ్రాండ్లు, గ్లోబల్ ఆటోమొబైల్ కంపెనీల బలమైన ఉనికితో, రాయ్పూర్ మధ్య భారతదేశంలో ఒక ప్రధాన వ్యాపార కేంద్రంగా అవతరించింది.కేంద్ర గృహనిర్మాణ, పట్టణ వ్యవహారాల మంత్రిత్వ శాఖ (మోహువా) ఈజీ ఆఫ్ లివింగ్ ఇండెక్స్ 2019 లో ఇది 7 వ స్థానంలో ఉంది

## చరిత్ర
రాయ్ పూర్ నగరాన్ని రాయ్ జగత్ అనే గోండు రాజు స్థాపించాడు, ఆయన నిర్మించిన బుడ తాలబ్ అనే చేరువు ఆయన పాలనకు సజీవ సాక్ష్యం.అతని వల్లనే  ఆ నగరానికి రాయ్ పూర్ అనే పేరు వచ్చింది. 
పురాతత్వ శాస్త్రవేత్తలు జరిపిన తవ్వకాలలో లభించిన పలు సాక్ష్యాలు, శిధిలమైన పలు కోటలలో జరిపిన తవ్వకాలలో లభించిన ఆధారాలు రాయ్‌పూర్ ఉనికిని చాటుతున్నాయి.మౌర్య సామ్రాజ్యం నుండి రాయ్‌పూర్ ఉనికి కలదని చాటిచెప్పే పలు ఆధారాలు వివిధ సాహిత్య గ్రంధాలలో పొందుపరచబడ్డాయి.రాయ్‌పూర్ జిల్లా ఒకప్పుడు దక్షిణ కోస్టల్ లో భాగంగా ఉండేది, మౌర్య సామ్రాజ్యం కింద పరిగణించబడింది. రాయ్‌పూర్ తరువాత హైహాయ రాజుల రాజధానిగా ఉంది. ఈ కాలంలో ఛత్తీస్‌గఢ్ లోని పలు కోటలు ఇక్కడినుండే నియంత్రించబడ్డాయి.సా.శ. 2 నుండి 3 శతాబ్దాల మధ్య శాతవాహనులు ఈ భూభాగాన్ని పరిపాలించారు.నాల్గవ శతాబ్దంలో సముద్ర గుప్తుడు ఈ ప్రాంతాన్ని జయించాడు, కాని ఈ ప్రాంతం 5, 6 వ శతాబ్దాలలో సరభపురి రాజులు, తరువాత నాలా రాజుల ఆధీనంలోకి వచ్చింది. తరువాత సోమవంశీ రాజులు ఈ ప్రాంతంపై నియంత్రణ సాధించారు. సిర్పూర్‌తో తమ రాజధాని నగరంగా పరిపాలించారు. తుమ్మన్  కల్చురి రాజులు ఈ భాగాన్ని చాలాకాలం పాలించారు, రతన్పూర్ రాజధానిగా చేశారు. ఈ రాజవంశం రాజు రామచంద్ర రాయ్‌పూర్ నగరాన్ని స్థాపించి, తరువాత దానిని తన రాజ్యానికి రాజధానిగా మార్చారని నమ్ముతారు. 

రాయ్‌పూర్ గురించి మరో కథ ఏమిటంటే రాజుచంద్ర కుమారుడు బ్రహ్మదేవు రాయ్ రాయ్‌పూర్‌ను స్థాపించాడు. అతని రాజధాని ఖల్వతికా (ఇప్పుడు ఖల్లారి). కొత్తగా నిర్మించిన నగరానికి బ్రహ్మదీవు రాయ్ పేరు పెట్టారు ‘రాయ్‌పూర్’  1402 సంవత్సరంలో అతని కాలంలోనే ఖరున్ నది ఒడ్డున హట్కేశ్వర్ మహాదేవ్ ఆలయం నిర్మించబడింది, ఇది ఇప్పటికీ రాయ్‌పూర్‌లోని పురాతన మైలురాళ్లలో ఒకటిగా ఉంది. రాజు అమర్‌సింగ్ దేవ్ మరణం తరువాత, ఈ ప్రాంతం నాగ్‌పూర్‌కు చెందిన భోంస్లే రాజుల పాలిత ప్రాంతంగా మారింది.

రఘుజీ III  మరణంతో, ఈ భూభాగాన్ని బ్రిటిష్ ప్రభుత్వం భోన్స్లే నుండి తీసుకుని 1854  లో రాయ్‌పూర్‌లోని ప్రధాన కార్యాలయంతో ప్రత్యేక కమిషన్‌గా ప్రకటించబడింది. స్వాతంత్ర్యం తరువాత, రాయ్‌పూర్ జిల్లాను సెంట్రల్ ప్రావిన్స్, బెరార్లలో చేర్చారు. రాయ్‌పూర్ జిల్లా 1956 నవంబర్ 1 న మధ్యప్రదేశ్‌లో భాగమైంది. తరువాత 2000 నవంబర్ 1 న ఛత్తీస్‌గఢ్ రాష్ట్రం ఏర్పడిన తర్వాత రాయ్‌పూర్ ఈ రాష్ట్ర రాజధానిగా మారింది.

## దేవాలయాలు

* మహామాయ ఆలయం, రాయపూర్

## ప్రముఖులు

* ఉన్నతి దావరా, భారతీయ సినిమా నటి

## మూలాలు


## వెలుపలి లంకెలు
వర్గం:ఛత్తీస్‌గఢ్ నగరాలు పట్టణాలు
వర్గం:ఛత్తీస్‌గఢ్
వర్గం:రాజధానులు
బస్తర్ జిల్లా

**బస్తర్ జిల్లా** ఛత్తీస్‌గఢ్ రాష్ట్రంలోని ఒక జిల్లా. ఈ జిల్లా కేంద్రం జగదల్‌పుర్. ఇది నక్సలైట్ ప్రాబల్యం గల ప్రాంతం.

## పరిపాలనా విభాగాలు
పరిపాలనా సౌలభ్యం కొరకు జిల్లాను జగదల్‌పుర్, బస్తర్ అనే రెండు తెససీల్లుగా విభజించారు. జిల్లా కేంద్రమైన జగదల్‌పుర్ మునిసిపల్ పట్టణం. అందమైన ఈ పట్టణంలో దాదాపు 1,50,000 జనాభా ఉంది.

## జిల్లా జనాభా
2011 జనాభా లెక్కల ప్రకారం ఈ జిల్లా జనాభా 14,11.644 గా ఉంది. ఇది స్వాజిలాండ్ లేదా హవాయి దేశ జనాభాతో సమానము. ఇది భారతదేశంలో 348 వ స్థానంలో ఉన్నది (మొత్తం స్థానాలు 640 ). జనసాంద్రత చదరపు కిలోమీటరుకు 140 నివాసులు (360 / sq mi) గా కలిగి ఉంది. దీని జనాభా పెరుగుదల రేటు దశాబ్దం 2001-2011 పైగా 17,83% ఉంది. లింగ నిష్పత్తి ప్రతి 1000 పురుషులకు 1024 స్త్రీలు, అక్షరాస్యత రేటు 54,94%.

## ఆర్థిక స్థితి
### వ్యవసాయం
ఖరీఫ్ సీజన్ లో వరి విస్తారంగా సాగుచేస్తారు. 2.39 హెక్టార్ల వ్యవసాయభూమి ఉన్న ఈ జిల్లాలో వరి ఉత్పాదకత మాత్రం చాలా తక్కువగా, అంటే హెక్టారుకు 08.53 క్వింటాలుగా ఉంది. 1.7% మాత్రమే సాగునీటి ప్రాంతము, ఎరువుల వాడకం అతి తక్కువగా, అంటే హెక్టారుకు 4.6 కిలోగ్రాములు మాత్రం ఉండటంతో పంటకు తగిన పోషకాలు అందక, దిగుబడి తక్కువగా వస్తున్నది.

## చిత్రకూట జలపాత దృశ్యమాలిక
జిల్లా లోని చిత్రకూట జలపాతము ప్రకృతి రమణీయతకు పెట్టింది పేరు. ఈ జలపాతx కొన్ని చిత్రాలని ఈ దిగువ చూడవచ్చు.

దస్త్రం:Chitrakot6.jpg
దస్త్రం:Chitrakot waterfall3.JPG
దస్త్రం:Chitrakot waterfalls0054.jpg


## మూలాలు


## బయటి లంకెలు

వర్గం:ఛత్తీస్‌గఢ్ జిల్లాలు
వర్గం:బస్తర్ జిల్లా
వర్గం:బస్తర్
మాలిక్ బిన్ దీనార్

మాలిక్ దీనార్ **Malik Deenar (رضي الله عنه) **,  (also **Mālik Dīnār** () (మరణం 8 వ శతాబ్ద ఆరంభం)  ముహమ్మద్ ప్రవక్త అనుయాయుడు, భారత్ కు వచ్చిన మొదటి సహాబీ, వర్తకం, ధార్మిక ప్రచారకర్త. భారత ఉపఖండలో ఇస్లాం ధర్మ పరిచయం, ప్రచారం కొరకు వచ్చిన ధార్మిక పురుషుడు.

## చంద్రుడు రెండుగా చీలిపోవడం, చేరామన్ పెరుమాళ్
ముహమ్మద్ ప్రవక్త 'మౌజిజా' లలో ఒకటైన చంద్రుడు రెండుగా చీలిపోవడం, అప్పటి కేరళ రాజైన రాజా చేరామన్ పెరుమాళ్ వీక్షించడం, తరువాత, మాలిక్ బిన్ దీనార్ ద్వారా ఈ 'మౌజిజా' గురించి వినడం, ఇస్లాం స్వీకరించడం జరిగింది.

## మాలిక్ దీనార్ ఉర్సు
మాలిక్ బిన్ దీనార్ ఉర్సు (مالك دينار عروس) భారతీయ ముస్లింలలో ఒక పండుగ లాంటిదని భావిస్తారు. ఈ ఉరుసు కేరళ వాసులే గాక భారతదేశంలోని పలు ప్రాంతాల ముస్లింలు ఈ ఉర్సు కార్యక్రమానికి హాజరవుతారు. ఈ ఉరుసు ముహర్రంలో జరుగుతుంది. ఈ ఉరుసు కార్యక్రమాలలో జియారత్, పటకాయర్తల్ (మలయాళ భాష) లేదా జెండా ఎగురవేయుట, అన్నదాన కార్యక్రమాలు జరుగుతాయి.

## ఇతరములు

* మాలిక్ దీనార్ ఇస్లామిక్ అకాడమి
* మాలిక్ దీనార్ మస్జిద్
* మాలిక్ దీనార్ పరిశోధనా కాంగ్రెస్
* చేరామన్ జామా మస్జిద్

## ఇతర పఠనాలు
* కాసర్ గోడ్ లో విశ్రమించిన సహాబీ

## పాదపీఠికలు

## బయటి లింకులు
*Malik Deenar - Great Juma Masjid|మాలిక్ దీనార్ జామా మస్జిద్

వర్గం:భారతదేశంలో ఇస్లాం
వర్గం:సహాబాలు
వర్గం:ఆంధ్రప్రదేశ్‌లో ఇస్లాం
వర్గం:కేరళ
చెమ్మచెక్క .. చారడేసి మొగ్గ

చెమ్మచెక్క.. చారడేసి మొగ్గా..
అట్లు పొయ్యంగా.. ఆరగించంగా..

ముత్యాల చెమ్మచెక్క.. ముగ్గులెయ్యంగా..
రతనాల చెమ్మచెక్క.. రంగులెయ్యంగా..
పగడాల చెమ్మచెక్క.. పదిరెయ్యంగా..
పందిట్లో మా బావ... పెండ్లి చెయ్యంగా..

సూర్య దేవుడి పెండ్లి... చూసి వద్దాం రండి
మా వాళ్ళింట్లోకి వెళ్ళి... మళ్లీ వద్దాం రండి


అంటూ ఆడపిల్లలు అన్ని పండగల్లోనూ, ఎప్పుడు పడితే అప్పుడు, ఎక్కడ పడితే అక్కడ నలుగురు ఆడపిల్లలు కలిస్తే చాలు, ఈ చెమ్మ చెక్క ఆటను ఎదురు బొదురుగా నిలబడి, చేతులు చాచి, ఒకరి చేతులు మరొకరికి తాటిస్తూ, ఎగురుతూ, గెంతుతూ, వెనకకు ముందుకూ వూగుతూ, అడుగుల లయకు చేతులు తట్టుతూ, పాటలు పాడుతారు. రంగు రంగుల దుస్తులతో వలయాకారంగా, వరుసన తప్పకుండా నృత్యం చేస్తూ వుంటే,అంగ రంగ వైభోగంగా వుంటుంది. మధ్య మధ్య, ఒకరి కొకరు ప్రశ్నకు సమాధానంగా ఇలా ప్రారంభిస్తారు.


ధిమిత... ధిమిత
ఏమి ధిమిత? పసుపు ధిమిత
ఏమి పశుపు? తోట పసుపు
ఏమి తోట? ఆకుతోట?
ఏమి ఆకు? తమలపాకు
ఏమి తమ్మ? పుట్ట తమ్మ.


ఏమి పుట్ట? పాము పుట్ట
ఏమి పాము? త్రాసు పాము
బాలిక లందరూ ఇలా పాడుతూ వుంటే బాలురు మరో గమ్మత్తు పాట పాడుతారు. చూడండి.

ఏమి త్రాచు? నల్లత్రాచు.
భూమికి తాళం వేస్తే ... రంగా
భోగందానికి ... సవరం దొరికె
సవరం బట్టుకెళ్ళి సాని కిస్తే
సాని నాకు జాబులు ఇస్తే
జాబులు పట్టు కెళ్ళి మామ కిస్తే
మామ నాకు పిల్లనెచ్చే
పిల్ల పేరు మల్లి మొగ్గ
నా పేరు జమీదార్.

ఇలాంటిదే మరొకటి.
కాకీ కాకీ కలవల కాకీ
కాకిని పటుకెళ్ళి గంగలో ముంచితే
గంగ నాకు గంధం ఇచ్చె
గంధం పట్టుకెళ్ళి ... ఆవుకు రాస్తే
ఆవు నాకు పాలు ఇచ్చే
పాలు పట్టుకుని అమ్మకు ఇస్తే
అమ్మ నాకు జున్ను ఎచ్చే
జున్ను పట్టు కెళ్ళి ... పంతులు కిస్తే 
పంతులు నాకు పజ్జెం చెప్పె
పజ్జెం పట్తుకెళ్ళి మామకు ఇస్తే 
మామ నాకు పిల్లనెచ్చే. 
పల్లా పేరు మల్లి మొగ్గ
నాపేరు జమీందార్. 

అంటూ పిల్లలిలా కేరింతలు కొడుతూ, తద్దె పండుగలలో బృందాలు బృందలుగా చేరి ఆటల పాటలతో అందరినీ అలరిస్తారు.


## మూలాలు

## యితరలింకులు
* https://web.archive.org/web/20160305042205/http://telugu.webdunia.com/miscellaneous/kidsworld/poems/0904/30/1090430057_1.htm
* https://web.archive.org/web/20160306232738/http://telugubandham.blogspot.in/2011/07/blog-post_30.html

వర్గం:జానపద సాహిత్యం
నామ అపరాధం

నారదుడు సనత్కుమారునితో "గురువర్యా! నామాపరాధములు ఎన్నియో సెలవిండు, జీవుడు నామ యజ్ఞము చేయవలెను. ఆ యజ్ఞము చేయునపుడు పతనము రాకుండుటకు మార్గము కూడా చెప్పుడు. ప్రాకృత బుద్ధితో నామము చేసిన యెడల ప్రాకృత ఫలమునే ఇచ్చును గదా! కావున వీటన్నిటిని గూర్చి విపులీకరించి తెలియజేయుడు" అని అడుగగా, మంగళ స్వరూపుడైన హరియే పరతత్త్వము. అప్రాకృత స్వరూపముతో భగవంతుడు వ్రజ మండలములో విహరించుచున్నాడు. ఆ హరియొక్క నామమును జపము చేయునపుడు కల్గు అపరాధములు ఫది. అవి ఈ క్రింద చెప్పినట్లుగా ఉన్నవి

# సాధు నింద
# శివాది దేవతలను భగవానునితో సమానమను భావము కలిగియుండుట
# శృతి శాస్త్ర నింద
# గురువును నిర్లక్ష్యము చేయుట
# ఇతర శుభ కర్మలతో నామము సమానమని తలంచుట
# నామము కల్పితమని భావించుట
# నామ బలముతో పాపము చేయుట
# విశ్వాస హీనునకు నామమును ఉపదేశించుట
# నామ మహిమను కేవలము స్తవమని తలంచుట
# శ్రీనామ మహాత్మ్యమును వినియు అహంకార మమకార యుక్తుడై నామము నందు రుచి లేనివాడగుట

వర్గం:హిందూ గ్రంథాలు
కార్ల్ డేవిడ్ అండర్సన్

**కార్ల్ డేవిడ్ ఆండర్సన్** (సెప్టెంబర్ 3, 1905 - జనవరి 11, 1991) అమెరికన్ భౌతిక శాస్త్రవేత్త . అతను ఎలక్ట్రాన్ కు వ్యతిరేక కణమైన పాజిట్రాన్ 1932 లో కనుగొన్నారు. ఈయన చేసిన ఉత్తమ ఆవిష్కరణకు 1936 లో భౌతిక శాస్త్రములో నోబెల్ బహుమతి లభించింది.
## జీవిత విశేషాలు
అండర్సన్ న్యూయార్క్ నగరంలో జన్మించాడు. ఈయన స్వీడిష్ నుండి వలస వచ్చిన కుటుంబానికి చెందినవాడు. ఈయన భౌతిక శాస్త్రము, ఇంజనీరింగ్ లను కాల్‌టెక్ (బ్యాచులర్ ఆఫ్ సైన్సు:1927,డాక్టర్ ఆఫ్ ఫిలాసపీ:1930) లో పూర్తిచేశాడు. రాబర్ట్ ఎ. మిల్లికాన్ పర్యవేక్షణలో ఆయన విశ్వకిరణాలపై పరిశోధనలు ప్రారంభించినపుడు ఊహించని విధంగా క్లౌడ్ ఛాంబర్ చిత్రాలలో పరమాణు ఉపకణాన్ని కనుగొన్నాడు. ఈ కణం పరమాణు ఉపకణమైన ఎలక్ట్రాన్తో సమానమైన ద్రవ్యరాశి గలదిగా గుర్తించాడు. కానీ ఈ కణం ఎలక్ట్రాన్ యొక్క ఆవేశం (ఋణావేశం) నకు వ్యతిరేక ఆవేశం (ధనావేశం) ఉన్నట్లు గుర్తించాడు. ఈ పరిశోధన 1932 లో ప్రకటించబడింది. దీనిని యితర శాస్త్రవేత్తలు ఆ తర్వాత కాలంలో ధ్రువీకరించారు. పాల్ డిరాక్ యొక్క సైద్ధాంతిక ప్రిడిక్షన్ పాజిట్రాన్ కూడా ఈ కణ ఉనికిని ఋజువు చేసింది. అండర్సన్ మొకట విశ్వకిరణాలలో ఈ కణాలను కనుగొన్నాడు. ఆ తర్వాత ఆయన సహజ రేడియోధార్మిక పదార్థమైన ThC (208Tl) నుండి వెలువడిన గామా కిరణాలను యితర పదార్థాలపై ప్రక్షిప్తం చేసినపుడు ఫలితంగా పాజిట్రాన్-ఎలక్ట్రాన్ జంటలు యేర్పడుటను ఋజువు చేసెను. ఈయన చేసిన కృషికి 1936 లో భౌతిక శాస్త్రంలో నోబెల్ బహుమతిని "విక్టర్ హెస్"తో పాటుగా పొందారు. మ్యూయాన్ కణం ఉప పరమాణు కణాలు జాబితాలో మొదటిది.

1936 లో అండర్సన్ , ఆయన యొక్క విద్యార్థి ఐన "సేథ్ నెడెర్మేయర్" కలసి మ్యూయాన్ (లేదా "మ్యూ-మీసాన్) అనే పరమాణు కణాన్ని కనుగొన్నారు. ఈ పరమాణు కణం ఎలక్త్రాన్ యొక్క ద్రవ్యరాశికి 207 రెట్లు ఉంటుంది కానీ అది ఎలక్ట్రాన్ తో సమానమైన ఋణావేశాన్ని, 1/2 స్పిన్ ను కలిగి ఉంటుంది. దీనికి కూడా కాశ్మిక్ కిరణాలలోనే కనుగొన్నారు. అండర్సన్, నెడెర్మేయన్ లు స్ట్రాం ఇంటరేక్షన్ సిద్ధాంతంలో హిడెకి యుకవా ప్రతిపాదించిన కణం అయిన పైయాన్ను కూడా వీక్షించారు.

అండర్సన్ తన అకడమిక్, పరిశోధనా జీవితాన్ని "కాల్‌టెక్"లో గడిపారు. రెండవ ప్రపంచయుద్ధ కాలంలో ఆయన రాకెట్ లపై పరిశోధనలు చేశారు. ఈయన 1950 లో "అమెరికన్ అకాడమీ ఆఫ్ ఆర్ట్స్ అండ్ సైన్స్"కు పెలోగా ఎంపిక కాబడ్డారు.  ఈయన 1911, జనవరి 11 న మరణించారు.

## ప్రచురణలు
*
*
*C.D. Anderson (1957), Technical adviser to *The Strange Case of the Cosmic Rays,* Bell System Science Film, Directed by Frank Capra, Frank Capra Productions.

## సూచికలు


## యితర లింకులు

* 
* 
* Annotated bibliography for Carl David Anderson from the Alsos Digital Library for Nuclear Issues
* American National Biography, vol. 1, pp.&nbsp;445–446.
* Oral History interview transcript with Carl D. Anderson 30 June 1966, American Institute of Physics, Niels Bohr Library and Archives 
*National Academy of Sciences Biographical Memoir

వర్గం:1905 జననాలు
వర్గం:1991 మరణాలు
వర్గం:అమెరికా శాస్త్రవేత్తలు
వర్గం:భౌతిక శాస్త్రంలో నోబెల్ బహుమతి గ్రహీతలు
వర్గం:నోబెల్ బహుమతి పొందిన అమెరికన్లు